OMLADINA SNS: Pretnje neće zaustaviti Vučića u borbi za bolju Srbiju - Informer\nOmladina SNS Beograd najoštrije je danas osudila pretnje predsedniku Srbije i SNS Aleksandru Vučiću i njegovoh porodici poručivši da nasilju, mržnji i pretnjama nema mesta u našem društvu i da takav čin neće uplašiti i zaustaviti Vučića i SNS u borbi za lepšu i bolju Srbiju.\nOmladinci iz SNS-a okupili su se danas ispred Starog dvora u znak podrške predsedniku Vučiću i članovima njegove porodice, kojima su upućene pretnje na društvenim mrežama, noseći natpise sa porukama ''''Srbija je jača pd siledžija'''', ''''Deca nisu za politički obračun'''', ''''Stop nasilju'''', ''''Stop pretnjama''''...\nMeđu okupljenima je bio i član Predsedništva SNS Vladimir Orlić koji je u izjavi za novinare rekao da je poziv na ubistvo i silovanje dece predsednika Vučića nezapamćen čin u Srbiji i u savremenom, civilizovanom i pristojnom svetu.\n''''Porodicu Vučića su i do sada mnogo puta napadali najstrašnijim i neljudskim rečima i optužbama, ali ovo što su uradili juče i ponovili danas predstavlja vrhunac nezapamćene kampanje koju vode Dragan Ðilas, Vuk Jeremić, Boško Obradović i njihovi sledbenici maltretirajući građane i narušavajući mir i stabilnost'''', rekao je Orlić.\nOn je ocenio da je, kada su se pojavile informacije da je uznemiravana porodica brata ministra finansija Siniše Malog, poslata jasna poruka da se može očekivati bescijalna kampanja SzS usmerena protiv porodice i ljudi okupljenih oko Vučića i SNS.\nOrlić je istakao da su pretnje i pozivi na ubistvo i silovanje sina i maloletne ćerke Aleksandra Vučića došle od, kako navodi, pristalica manjinske, ali ubedljivo najagresivnije ekipe okupljene oko Ðilasa, Jeremića, Obradovića i ostalih restlova ''''žutog preduzeća''''.\n''''Ta ubedljiva, ali agresivna manjina sve vreme diktira atmosferu nasilja, linča, mržnje i fizičkog uništavanja političkih neprijatelja, a oglasili su se i kroz ove pozive na ubistvo i silovanje dece predsednika Vučića'''', kazao je Orlić.\nKako je naveo, Ðilas i njegovi saradnici su, još u vreme kada su žarili i palili Beogradom i Srbijom, jasno pokazivali da za njih nasilje predstavlja legitiman način da ostvare svoje interese.\nOrlić je podsetio da je u Ralji napadnut i povređen čovek samo zato što je postavio pitanje koje je, izgleda, bilo isuviše neprijatno za ''''nežne uši'''' Ðilasa i dodao da je ispred Skupštine grada Beograda tokom jednog protesta izbeglih i raseljenih sa Kosova i Metohije Ðilasovo obezbeđenje teško povredilo desetogodišnju devojčicu.\nOrlić je kazao da su lideri SzS, od kada su krenuli u stihijsku kampanju u juriš na vlast, fotelje i punu državnu kasu, sve vreme slali poruke da je nasilje legitiman način da ispune svoje ciljeve i politički se obračunaju sa Vučićem i SNS.\nDodao je da je lider Dveri Boško Obradović napadom na članicu Republičke izborne komisije 2016.godine uveo nasilje kao metod političkog obračuna u Srbiji i da su posle toga usledili napadi opozicionih lidera na predsednicu Narodne skupštine Maju Gojković, vređanja premijerke Srbije i drugih narodnih poslanika, pretnje članovima SNS metkom u čelo i vešanjem o bandere.\n''''To je njihov jedini odgovor na sve što rade Vučić i SNS sa ciljem da svakog dana učinimo da građanima, a pre svega, deci bude bolje. A Srbija zna da su uloženi veliki napori sadašnje vlasti da se bezbednost dece i njihovih roditelja poveća'''', istakao je Orlić.\nPodsetio je da su u vreme aktuelne vlasti, između ostalog, usvojeni Zakon o sprečavanju nasilja u porodici, izmene i dopune krivičnog zakonika koji predviđa najstrože kazne za one koji nasrnu na decu ili trudnice, kao i da je usvoje ''''Tijanin zakon''''.\nNaglasio je da je svaki ekonomski uspeh Vučića i SNS u poslednjih nekoliko godina usmeren ka tome da se obezbedi bolja i lepša budućnost za decu u Srbiji navodeći kao primer rast BDP-a od 4,5 odsto, izgradnju puteva, železničkih koridora, mostova, otvaranje blizu 200 fabrika i 200.000 novih radnih mesta.\n''''Jedini odgovor na tu vrstu uspeha i ljubav koju je pokazao predsednik Vučić prema Srbiji bila je uzašna, jeziva i neljudska pretnja i želja da mu sin bude mrtav, a ćerka silovana'''', rekao je Orlić.\nDodao je da i najnovijim pretnjama lideri SzZ porucuju da je nasilje način da sebi obezbede sreću, pa makar to značilo nesreću i teško zlo za sve druge, a pre svega za Vučića i njegovu decu.\n''''SNS danas poručuje da je to apsolutno neprihvatljivo i da to nije Srbija. Našoj zemlji nisu potrebni krvoproliće, dečije suze, pretnje i uništavanje, već mir, razvoj i napredak'''', rekao je Orlić i pozvao sve aktere u društvu da se oglase i ograde od takvih pretnji i pokažu gde vrednosno pripadaju.\nŠef odborničke grupe SNS u Skupštini grada Aleksandar Mirković ocenio je da su gola mržnja i želja da se usmrti svako ko misli drugačije i podržava SNS jedino što sledbenici Ðilasa, Jeremića, Obradovića i ostale ''''klike'''' bivšeg režima imaju da ponude građanima.\n''''Bolesne pretnje koje je u četvrtak upućene sinu i ćerki predsednika Vučića su slika i prilika svega što Ðilas, Jeremić i Obradović rade u kontinuitetu od kada su ponovo politički aktivirali'''', rekao je Mirković.\nOn je podsetio da su pre nekoliko meseci na protestu ''''1 od 5 miliona'''' nošena vešala i dodao da je opozicija sa motornom testerom upala u zgradu RTS i maltretirala zaposlene.\nPodsetio je i na incident ispred Starog dvora kada su, kaže, žene sprečile upad lideri SzS-a u tu zgradu, kao i na događaj u kojem su, kaže, članovi Dveri napali dve novinarke ispred TV Pink.\n''''Došli smo u situaciju da su mržnja i nasilje postali svakodnevica i da je normalno da se preti svakom ko misli drugačije od Ðilasa, Jeremića i Obradovića i da se njegova bezbednost ugrožava'''', kazao je Mirković.\nOn je kritikovao to što niko od lidera SzS-a nije osudio niti se ogradio od pretnji Vučiću i njegovoj porodici, a sramotnom je nazvao izjavu Ðilasa da on nije kukao kao Vučić kada je dobijao pretnje i da se nije osvrtao na to, već nastavljao dalje.\n''''Kako ga nije sramota, kako se nije osvrtao kada je podneo kriičnu prijavu i na konferencijama za medije direktno optuživao Vučića da je kriv što je Ðilasu neko pretio. Svi iz SNS su istog dana osudili taj čin kao nedopustiv i pozvali nadležne organe da reaguju'''', podsetio je Mirković.\nDodao je da je umesto da osudi pretnje, Ðilas pokušao da ih predstavi kao najobičniju kuknjavu predsednika Vučića.\n''''Kada Ðilas dobije pretnju, kriv je Vučić, a kada neko preti predsedniku Srbije i SNS, niko nije kriv već je to zaslužio. To pokazuje za kakvu se politiku zalaže Ðilas i njegovi saranici i dokaz da sem gole mržnje i želje da se dočepaju vlasti i pune gradske i republičke kase ništa drugo nemaju da ponude građanima.\nMirković je istakao da su za SNS najbitniji rezultati koje postiže kao republička i gradska vlast i koju pokazuju da je prosečna plata u Beogradu danas 576 evra, a da je u vreme Ðilasa bila 460 evra, kao i da je stopa nezaposlenosti smanjena sa 25 na ispod 12 odsto.\nKako je naveo, građani ne pate od amnezije i znaju ko je Beograd upropastio, a zemlju doveo do ruba bankrota.\nPoručio liderima SzS-a i građanima da kolika god bila mržnja i bolesna želja lidera SzS da se dočepaju fotelja neće uplašiti niti zaustaviti Vučića i SNS u borbi za lepšu i bolju Srbiju.\nomladina SNS podrška Aleksandar Vučić Deca pretnje


Političko "povampirenje" Makrona - Svet - Dnevni list Danas\nPočetna » Svet » Političko „povampirenje“ Makrona\nPolitičko „povampirenje“ Makrona\nPopularnost francuskog predsednika Emanuela Makrona porasla je za pet procenata uporedo sa stupanjem na snagu mera čiji je cilj da se delom udovolji zahtevima pokreta Žuti prsluci, pokazuju januarska istraživanja javnog mnjenja.\n0Piše: I. Š. M. 10. januara 2019. 21.00\nPodrška premijeru Eduardu Filipu porasla je nešto više – sedam odsto – i to najviše među pristalicama Makronove partije Republika u pokretu i među konzervativnim republikancima. Predsednik i premijer sada imaju ukupnu podršku među narodom od 28 i 33 odsto, pokazuje istraživanje Iftop, prenosi portal Politico.\nKrajem decembra, Filip je obelodanio paket „socijalnih mera“ čiji je cilj da se umiri bes okupljenih u pokretu „Žuti prsluci“ koji protestuju od 17. novembra. Uprkos toj maslinovoj grančici koju su ponudile vlasti, demonstranti se i dalje okupljaju. Proteklog vikenda su tokom protesta upali u ministarstvo i primorali portparola vlade Benžamena Grivoa i njegovo osoblje da se evakuišu. Premijer je u ponedeljak obelodanio nove bezbednosne mere uključujući i stvaranje registra nasilnih demonstranata i raspoređivanje 80.000 snaga bezbednosti širom zemlje pred nove proteste ovog vikenda.\nUprkos ohrabrujućim rezultatima istraživanja javnog mnjenja Makron i Filip generalno su i dalje nepopularni. Prema podacima Ifop, više od sedam od 10 ispitanika i dalje imaju negativan stav o predsedniku dok više od trećine deli takav stav prema premijeru. Ipak, treba biti oprezan kada je reč o blagom porastu podrške vladajućem dvojcu u Francuskoj imajući u vidu da francuski komentatori neretko pišu o „političkoj smrti“ francuskog predsednika.


Dnevni horoskop za 13. septembar 2017 Dan će obeležiti trigon Saturna i Strelca. Dve energije koje se lepo slažu i donose mir, novu notu optimizma i vere, prvenstveno u sebe | Astrosudbina\nNaslovna Dnevni horoskop Dnevni horoskop za 13. septembar 2017 Dan će obeležiti trigon Saturna i Strelca....\nDnevni horoskop za 13. septembar 2017 Dan će obeležiti trigon Saturna i Strelca. Dve energije koje se lepo slažu i donose mir, novu notu optimizma i vere, prvenstveno u sebe\nDnevni horoskop za 13. septembar 2017 Sredina nedelje, današnji dan će obeležiće jedan lep trigon – Saturna i Strelca.\nDve energije koje se lepo slažu i daju toliko potreban smiraj, stabilizaciju stvari, novu notu optimizma i vere, prvenstveno u sebe. I dalje nam Venera daje pozitivnu energiju, pa kada se saberu ove dve energije, nema šta da kažemo sem da dnevni horoskop za 13. septembar 2017 predviđa prelep dan!\nDa bude i te kako uspešan, da ga završite sa osmehom na licu, ali naravno – vi ste pokretač te energije i kreator vaše sudbine, pa ne dozvolite da vam dan prođe tek tako, krenite u neke nove izazove, poslovne, životne, ljubavne…\nšta god da pokrenete imaćete velike šanse i da dovedete do kraja, pa se danas izborite za sve. Očekuje vas odlična doza raspoloženja, kako vas tako i osoba u okolini, pa gledajte da to iskoristite za neko lepo druženje, ljubav i razmenu emocija.\nLep dan vam želimo, poručuje današnji dnevni horoskop!\nKraća neraspoloženja ali u osnovi dobro…\nPrethodni tekstVELIKI NOVČANI HOROSKOP ZA SEPTEMBAR 2017: Evo ko će imati dosta novca a ko probleme na poslu!\nSledeći tekstKonjunkcija Jupitera i Erosa: Čuvajte se pucanja veza, preokreta, skandala i svađa!


Sunovrat velikana - OFK Beograd ispao iz Prve lige! - Sportske.net\nSunovrat velikana - OFK Beograd ispao iz Prve lige!\nPet kola pre kraja takmičenja u Prvoj ligi Srbije OFK Beograd je izgubio i teoretske šanse da opstane. 'Romantičare' od naredne sezone pratimo u Srpskoj ligi Beograd.\nSuperliga - Borba za trofej se nastavlja, veliki ispiti za "večite"Ne vredi, OFK-u baš ne ide, još jedan poraz...Novi poraz - OFK Beogradu sad samo čudo može pomoći...Konačan ishod - Javor u plej-ofu! Ovo je raspored!Poluvreme u Superligi - Zvezda vodi, Partizan gubi!\nVeliki sunovrat doživeo je fudbalski klub OFK Beograd za manje od godinu dana pošto je odmah nakon ispadanja iz Superlige usledila selidba u treći rang takmičenja.\nU sredu su na programu bili mečevi 25. kola Prve lige Srbije, a OFK Beograd je gostovao lideru šampionata, šabačkoj Mačvi koja je "Romantičare" poslala u Srpsku ligu Beograd!\nBeogradski plavo-beli poraženi su u Šapcu rezultatom 3:0 čime su izgubili i teoretske šanse da se spasu ispadanja jer na pet kola pre kraja imaju 15 bodova manje od ČSK Čelareva i slabiji međusobni skor.\nZanimljivo je da su na sedam odigranih utakmica u treminu od 17 časova domaće ekipe od reda slavile pobede.\nZemun je Gornjoj Varoši savladao ČSK iz Čelareva minimalnim rezultatom i tako zadržao drugo mesto na tabeli koje garantuje direktan plasman u Superligu.\nSloboda iz Užica je svoj meč 25. kola počela u 19 časova, a ukoliko savlada Sinđelić prići će Zemunu na bod zaostatka.\nU zoni ispadanja ostaju OFK Odžaci, BSK Borča, Kolubara i OFK Beograd koji je danas ispao u Srpsku ligu Beograd.


CRVENO-BELA KRV Zvezda poziva na humanost, davaoce očekuje poklon\nDok se izabranici Dejana Stankovića pripremaju za nastavak sezone na Kipru, fudbalski klub Crvena zvezda ne staje sa humanitarnim radom. Naime, akcija “Crveno-bela krv” biće održana jubilarni 20. put u petak (15. januara) i subotu (16. januara) od 10 do 18 časova u Medija centru stadiona “Rajko Mitić”.\nCrvena zvezda je mnogo puta unazad pokazala da je društveno-odgovorna organizacija, a njihovi navijači kao ljudi koji su uvek spremni na humani gest. U septembru 2020. godine održala se ista akcija kada je sakupljeno 239 jedinica krvi.\nS obzirom na to da su rezerve krvi smanjene, što je karakteristično za ovo doba godine, zbog novogodišnjih i božićnih praznika, crveno-beli su osetili potrebu da pokažu solidarnost kako bi pomogli u prevazilaženju nastalog deficita.\nAkcija „Crveno-bela krv“ svaki prethodni put je imala izuzetan odziv, a u Zvezdi su sigurni da će tako biti i ovog puta.\nZa sve davaoce krvi crveno-beli su pripremili i mali znak pažnje u vidu majice koja će ih podsetiti da su učestvovali u jubilarnoj 20. akciji i donirali krv u trenutku kada je to od posebnog značaja.\nVIDEO: Projektil Petrovića za vođstvo Zvezde protiv Genta\nProjektil Petrovića za vođstvo Zvezde protiv Genta


Vesti online / Vesti / Srbija / Spas za izbeglice: "Sultan iz Beograda" i nova Balkanska ruta\nStotine migranata stižu u Beograd, do parka kod autobuske stanice. Tu dobijaju hranu, odeću i obuću od volontera, čekaju drugove, pregovaraju s krijumčarima, prenosi Dojče vele pisanje nemačkih medija.\nIzbeglice na sve načine pokušavaju da se dočešaju Zapada\nDnevnik "Velt" je objavio reportažu pod naslovom "Nova Balkanska ruta". Posle sporazuma Evropske unije i Turske, list piše da izbeglice koriste put preko Bugarske, Srbije i Mađarske.\n- Od kada Turska prima nazad migrante iz Grčke, a Makedonija ne dozvoljava prolaz, sve više izbeglica preko zelene granice pokušava da prođe u Bugarsku, pa zatim Srbiju. Jedan Avganistanac tvrdi da su ga bugarski graničari nekoliko puta tukli i vraćali u Tursku, dok se konačno nije dokopao Beograda - piše Velt.\n* Balkanu preti humanitarna kriza\n* Kako je Angela Merkel izbačena iz "Balkan ekspresa"?\nKako navodi ovaj list, ključni čovek za migrante u Beogradu je Sirijac poznat pod nadimkom "Sultan".\n- Proseda kratka kosa, pantalone vojničkog stila, zlatni lanac. Vodi posao iz bašte jednog restorana brze hrane blizu parka, uvek je okružen mušterijama. Sultan ne krije šta radi, čak je ponosan - kaže Branislava Đonin, jedna od volonterki, pošto Sultan ne razgovara sa novinarima, piše "Velt".\nPrema navodima iz reportaže, krijumčari u Beogradu traže 800 evra do Beča ili 2.000 do Nemačke, a jeftinije rešenje košta 100 evra i podrazumeva put do poroznih mesta na srpsko-mađarskoj granici gde se uzdiže trometarska ograda.\n- Zvanični podaci Mađarske ukazuju da je od početka godine privedeno 11.000 osoba zbog povrede granice. Još 3.600 došlo ih je legalno preko tranzitnih zona na graničnom prelazu, gde policija radi najsporije što može kako bi ograničila priliv - piše "Velt".\n- Prema zvaničnim navodima, ove godine je u Mađarskoj podneto 12.000 zahteva za azil. Uz to postoji tamna cifra koju niko ne zna: oni koji su neopaženo prošvercovani. Zahtev za azil je zapravo ulaznica za jedan od otvorenih kampova u zemlji, gde bi izbeglice u teoriji trebalo da sačekaju obradu svog zahteva. U praksi, međutim, većina njih ubrzo nestane bez traga - dodaje list.\nMožda, zaključuje "Velt", kod krijumačara dođe i Avganistanac sa početka reportaže. Uslov za to je da porodica u domovini prikupi još novca i pošalje mu u Beograd putem Vestern juniona. Kada bude imao novac, proći će. Jer - to je poruka teksta u "Veltu" - skrivena Balkanska ruta besprekorno funkcioniše, prenosi Dojče vele.


15/2/2018 SKUPŠTINA DA SE KAZNI JER NIJE VRATILA ĐUROVIĆA – HRA\nRok koji je Osnovni sud u Podgorici dao Skupštini Crne Gore da izvrši privremenu mjeru i vrati Gorana Đurovića na mjesto člana Savjeta RTCG istekao je juče, 14. februara.\nĐurovićev advokat Dalibor Tomović podnio je jutros Osnovnom sudu u Podgorici predlog za novčano kažnjavanje odgovornog lica u Skupštini i Skupštine kao organa zbog neizvršavanja odluke suda i zatražio najviše kazne imajući u vidu težinu prekršaja i posebno bezobziran stav Skupštine prema sudskoj vlasti, u vidu i javnog nipodaštavanja i unižavanja odluka suda.\nZakon o izvršenju i obezbjeđenju propisuje u članu 230 da će sud rješenjem o izvršenju izvršnom dužniku ostaviti primjeren rok za ispunjenje obaveze i zaprijetiti mu izricanjem novčane kazne ako u određenom roku ne ispuni obavezu.\nZaprijećene kazne su od 200 eura do 2.000 eura za odgovorno lice, a za organ vlasti od 2.000 eura do 20.000 eura. Zakon propisuje da će sud, prilikom odmjeravanja visine novčane kazne u propisanim granicama, voditi računa o značaju radnje koju je izvršni dužnik bio dužan da izvrši, kao i o drugim okolnostima slučaja (čl. 230, st. 6).\nUpozoravamo da odluka vladajuće koalicije da Skupština ne poštuje odluku suda o privremenoj mjeri u slučaju Gorana Đurovića, predstavlja pored njihovih javnih saopštenja i poseban politički pritisak na vijeće Osnovnog suda u Podgorici, koje odlučuje o prigovoru Skupštine na privremenu mjeru. Neskriveno nepoštovanje sudskih odluka i pritisak na sud je sasvim neprimjereno demokratskoj državi koja je kao članica Savjeta Evrope dužna da obezbjedi vladavinu prava i koja nastoji da postane članica Evropske Unije.


Branka Davičo i Laslo Blašković potpisuju ugovor o poklonu\nUgovor o poklonu potpisali su danas upravnik Narodne biblioteke Srbije Laslo Blašković, supruga Oskara Daviča Branka Davičo i ćerka Oskara Daviča Jana Davičo.\nDavičova rukopisna zaostavština sadrži uglavnom objavljena dela ovog književnika, više rukopisnih verzija, kao na primer romansirane autobigrafske knjige Po zanimanju samoubica, prepiske, pisma književnika Milovana Danojlića, Branka Aleksića i drugih, novinske članke, blokove, pripreme govora za dodelu Njegoševe nagrade, polemičke članke u rokopisu, pripreme za izdavanje časopisa Dalje čiji je bio osnivač i urednik, kao i sveske sa zapisima i beleškama i drugo.\nPorodica Davičo je rukopisnu zaostavšinu dala na čuvanje NBS\nIzuzetan je značaj za mlade istraživače i nova tumačenja Davičovog rada što je čuvanje i obrada rukopisne zaostavštine ovoga pisca poverena Narodnoj biblioteci Srbije.\n- Među obimnim pesničkim opusom tu je i pesma Hana, ta neukroćena jezička goropad, Detinjstvo, u kojem kao u načetom periodnom sistemu još uvek magle plemeniti gasovi, kolaju živi tečni metali u kojima plutaju slike dečjeg ludila, zri zlato, priča se priča. Konačno, Srbija, koja izražava čežnju za kućom svakog ahasferskog bezdomnika, što može i ne znati da nema ništa. Taman za punu kašičicu lekovitog, slatko-gorkog sirupa za dečja usta, u kojima počinje jezik - istakao je upravnik nacionalne biblioteke Laslo Blašković.


Za srebreničke srednjoškolce treće mjesto za tehnološku inovaciju - infoBirač\nEkipa „Parfemdžije“ iz Srednjoškolskog centra „Sebrenica“ osvojila je treće mjesto u finalu „Takmičenja za najbolju tehnološku inovaciju“ gdje su se predstavljale najbolje ideje. Takmičenje je održano u Banjoj Luci, a u finalu je bilo šest ekipa.\n– Ovo takmičenje je rezultat saradnje Ministarstva prosvjete, nauke i tehnološkog razvoja Srbije i Ministarstva za naučno-tehnološki razvoj, visoko obrazovanje i informaciono društvo Republike Srpske, na osnovu Memoranduma o saradnji dva ministarstva i Sporazuma o specijalnim paralelnim vezama Srbije i Srpske – navode se iz SŠC Srebrenica.\nTim „Parfemdžije“ čine profesorica Tomić i profesorica Rada Popović koje predaju farmaceutsku grupu predmeta u SŠC-u, asistent tim je mlada profesorica Svjetlana Jovanović, a timu su učenice Tijana Marković i Marica Milosavljević, a umjesto ranijih članova tima Lidije Polić i Ilije Genge, koji su završili srednju školu, u timu su novi članovi, učenici Vukašin Jovanović i Elma Salkić.\nSŠC „Srebrenica“ već godinama osvaja medalje na mnogim takmičenjima i ustanova je iz koje nastaju najbolji kadrovi iz raznih struka koji će sigurno graditi bolju i ljepšu budućnost ove zemlje.\nU nedjelju, 22. decembra u Bratuncu humanitarna predstava\nDva lica povrijeđena u nezgodi u Skelanima


Ministar Vulin na Sajmu vojne tehnike u Parizu | Vulin.rs\nMinistar Vulin na Sajmu vojne tehnike u Parizu\nImamo čime da se pohvalimo\nMinistar odbrane Aleksandar Vulin posetio je juče Sajam vojne tehnike „EUROSATORY“ u Parizu i obišao štand „Jugoimporta – SDPR“, najveći u glavnoj hali Sajma na kom su izloženi proizvodi srpske odbrambene industrije.\nMinistar Vulin istakao je važnost učešća Republike Srbije na prestižnom francuskom sajmu i dodao da štand „Jugoimporta – SDPR“, na kome su izloženi i brojni drugi izvođači, izaziva veliku pažnju.\n- Imamo čime da se pohvalimo i možemo da se takmičimo i sa mnogo razvijenijim zemljama nego što smo mi, i to ne samo u komponenti proizvodnje municije, po čemu smo svetski poznati, već i po složenim borbenim sistemima što je nešto što je rezervisano samo za najsnažnije vojske. Ovo je način da se Srbija predstavi svetu i da prikaže svoje rezultate, kao nešto što i te kako pomaže i razvoj naše industrije, rekao je ministar odbrane.\n- Upravo ovde smo pokazali koja su to nova sredstva i nove tehnologije koje osvajamo. Na Srbiju mora da se računa, na njenu vojsku i odbrambenu industriju, ali i Vojska Srbije se daleko brže i jeftinije oprema, zahvaljujući tome što ima odbrambenu industriju Srbije. Mnogo razvijenije i mnogo bogatije vojske moraju da odvoje mnogo više novca da bi kupile ovakve borbene sisteme koje mi dobijamo po proizvođačkim cenama i zahvaljujući kojima s daleko manje novca možemo da opremimo našu vojsku, poručio je ministar odbrane Srbije.\nVeliku pažnju posetilaca štanda „Jugoimport-SDPR“ privukli su samohodna haubica „nora“, kao najprodavanija, i samohodno artiljerijsko oruđe „aleksandar“ i samohodno višecevno modularno lansirno oruđe „šumadija“, koji su prvi put predstavljeni izvan granica Srbije.\nDirektor prodaje u „Jugoimportu – SDPR“ Aleksandar Lijaković istakao je da „Jugoimport – SDPR“ integriše odbrambenu industriju Srbije i prikazuje i svoje razvojne proizvodne projekte.\n- Sistem „šumadija“ je najinteresantniji i najatraktivniji sistem u ovom trenutku i raketa „jedan na jedan“ koja je najveća raketa prikazana na Sajmu ove godine. Zahvaljujući podršci predsednika Republike Srbije i Ministarstva odbrane u poslednjih nekoliko godina, a posebno u poslednje tri godine, beležimo izuzetan razvoj i rast proizvodnje i prometa. Veoma smo ponosni na nove inovativne tehnologije koje razvija odbrambena industrija Srbije u celini, uključujući „Jugoimport SDPR“, kao nosioca razvojne proizvodnje složenih borbenih sistema, ali i naše fabrike koje proizvode malo oružje, municiju srednjeg i velikog kalibra, letačku i artiljerijsku municiju malog kalibra, sredstva raketne artiljerije, lične zaštitne opreme i ostalo, rekao je Lijaković.\n- Jedna, ipak mala, Srbija u odnosu na velike svetske sile potpuno je rame uz rame konkurentna sa najvećim svetskim igračima u oblasti artiljerije. Sistemi „nora“, „aleksandar“ i „šumadija“ stoje na početku ovog dela Sajma i praktično pokazuju našu moć i povećanje naše snage u oblasti proizvodnje naoružanja i vojne opreme. Mi smo poslednjih godina mnogo uložili u razvoj, u inovativne tehnologije. Sada smo na nivou ugovaranja i na nivou budućih poslova koji značajno prevazilaze ranije godine, zaključio je Lijaković.\nProizvodi srpske odbrambene industrije izloženi su na prostoru od 710 kvadratnih metara, na najvećem štandu u glavnoj hali Sajma vojne tehnike „EUROSATORY“. Cilj nastupa na francuskom sajmu je prezentacija mogućnosti srpske odbrambene industrije, razvojnih i proizvodnih programa „Jugoimport-SDPR“.


Jeremić u pismu Selakoviću: Slab protest Izraelu zbog Kosova – SveVesti.net\nJeremić u pismu Selakoviću: Slab protest Izraelu zbog Kosova\nJeremić je u otvorenom pismu Selakoviću, objavljenom u današnjoj “Politici” naveo i da je tako poslata poruka i da oni koji se nose mišlju da učine isto ne moraju mnogo da brinu o posledicama takve odluke po njihove odnose sa Srbijom.\n“Želim da verujem da to niste učinili svesno, i da će vam borba protiv međunarodne afirmacije ‘Kosova’ kao nezavisne suverene države (prevashodno njihovog članstva u UN) biti prioritet, kao što je, u nešto nepovoljnijim globalnim okolnostima, to bio i meni”, naveo je Jeremić, prenela je Narodna stranka.\nJeremić je istakao da je “za žaljenje informacija koja je prostrujala diplomatskom zajednicom u Beogradu” da je lično Selaković doneo odluku da se protestna nota ambasadoru Izraela uruči na neprimereno niskom institucionalnom nivou načelnika odeljenja u Ministarstvu, kao i da se o tome javnost ne obavesti u formi zvaničnog saopštenja.\nKako je ukazao, u prošlosti se podrazumevalo da kada neka država sa kojom Srbija ima diplomatske odnose prizna Kosovo budu donete drugačije mere – od povlačenja našeg ambasadora na konsultacije u prestonicu do proterivanja ambasadora te države iz Beograda.\n“Svaka vaša odluka, izjava ili gest, ali i uzdržavanje od istih, sada u međunarodnom prostoru imaju daleko veću specifičnu težinu od ogromne većine drugih funkcionera; one se čitaju i analiziraju kao zvanična državna politika i reflektuju značaj koji zemlja pridaje određenim pitanjima”, dodao je Jeremić.\nJeremić je apelovao na Selakovića da bude otvoren za savete onih koji su godinama sticali diplomatsko iskustvo i gradili sveobuhvatno razumevanje međunarodnih odnosa, i na taj način doprinese stvaranju atmosfere u okviru Ministarstva u kojoj se takvi ljudi neće snebivati da mu iznesu mišljenje suprotno njegovom primarnom političkom instinktu, koji Jeremić, kako je istakao, poštuje.\nOn je podsetio da je Izrael 1. februara uspostavio diplomatske odnose sa Kosovom i da je to direktna posledica Vašingtonskog sporazuma, na čiji je jedan od primeraka predsednik Srbije Aleksandar Vučić stavio potpis 4. septembra 2020. godine.\n“Iako je to učinjeno pre nego što ste vi započeli svoj mandat ministra spoljnih poslova, na vama je odgovornost da Srbija adekvatno diplomatski reaguje na čin koji se nikako ne može smatrati benevolentnim”, dodao je Jeremić.\nPrevious Brnabić: Srbija je jaka i bezbedna zemlja, nema zaštićenih\nNext Brnabić: Zadovoljna sam radom vlade, ali može brže i bolje


Tranzicija od škole do posla u Srbiji je spora, a kvalitet poslova na kojima mladi ljudi rade nije zadovoljavajući. Pored toga, loša situacija na tržištu rada negativno utiče na razvoj društva u celini, jer se mladi kasnije osamostaljuju i odlažu odluku o osnivanju porodice, rečeno je na panel diskusiji „Mladi u Srbiji: Od škole do posla“, organizovanoj povodom predstavljanja novog broja i teme na internet platformi za monitoring socijalne situacije u Srbiji MONS (www.mons.rs).\nPrema rečima Lare Lebedinski, istraživačice Fondacije za razvoj ekonomske nauke FREN, situacija na tržištu rada u trenutku kada mlada osoba završava školovanje je presudna za njenu dalju karijeru. Nepovoljna situacija na tržištu rada utiče na nivo zarade i mogućnost nalaženja posla i kasnije, tokom celog životnog veka, istakla je Lebedinski.\n· u Srbiji je u 2015. stopa nezaposlenosti mladih od 15 do 29 godina iznosila 34,9%, u poređenju sa Evropskom unijom gde je iznosila 16,1%;\n· čak 20% mladih od 15 do 29 godina koji nađu zaposlenje nema nikakav pisani ugovor, a 45% mladih koji ima posao nema socijalno ni zdravstveno osiguranje, kao ni pravo na godišnji odmor ili bolovanje;\n· među zaposlenim mladima, njih 40% ima samo ugovor na određeno vreme;\n· iako zakonski predvidjeno puno radno vreme iznosi 40 sati nedeljno, oko 55% mladih u Srbiji radi izmedju 40 i 50 sati nedeljno, dok skoro 20% mladih radi duže od 50 sati nedeljno.\nGovoreći o dualnom obrazovanju u Srbiji Gabrijela Grujić, pomoćnica ministra prosvete, nauke i tehnološkog razvoja, rekla je da je u pitanju jedinstveni sistem prilagođen našoj privredi baziranoj na malim i srednjim preduzećima. Kreirano je 19 novih dualnih obrazovnih profila koji se sprovode u 13 lokalnih samouprava i obuhvataju 60 srednjih stručnih škola u kojima se pored teorijskih znanja u školama, jedan, dva ili tri dana nedeljno đaci provode u kompanijama gde stiču praktične veštine. Prema njenim rečima, na ovaj način se umesto usklađivanja obrazovnog sistema sa potrebama tržišta rada odnosno privrede, uspostavlja veza između obrazovanja i preduzeća. Ne dualizuje se ceo obrazovni sistem, već samo tamo gde za tim ima potrebe, dodala je Grujić.\nKao primer dobre prakse u podršci mladima od školovanja ka zaposlenju, Karol Pulek (Carole Poullaouec), Program menadžerka Delegacije EU u Republici Srbiji, pomenula je primer Bugarske, gde su na nacionalnom nivou zaposlili 100 medijatora za zapošljavanje mladih koji su radili sa lokalnim samoupravama da prilagode usluge službi za zapošljavanje mladima, i Nemačke, gde su u pilot gradovima, poput Hamburga, osnovane specijalizovane agencije za zapošljavanje mladih koje su uspele da smanje nezaposlenost mladih za skoro 50% .


Dečiji prvi koraci u saobraćaju - Starli\nMožete li da se setite svog prvog kontakta sa saobraćajem, sa tom neverovatno komplikovanom i zamršenom pojavom? Ako se posvetite sećanjima malo podrobnije, sasvim sigurno vas pred očima čeka slika na kojoj bojažljivo stojite pred „zebrom“, gledate u roditelje i čekate instrukcije. Zvuk kao da kaska za slikom, nekako je i prigušen, ali ipak čujete reči: „Preko prelaza uvek pažljivo!“ ili „Obavezno dvaput pogledati i levo i desno!“. Sećate se, sasvim sigurno, i doze straha koju ste osećali. Od malena su vam govorili da čak i jedan korak može dovesti do tragedije, da su sekunde u saobraćaju presudne, ali i to da u saobraćaju ne postoji reč „Izvini!“. Ipak, imate jednu dilemu. Budući da ne možete da se setite kada su vaši roditelji počeli vas da uče o pravilima u saobraćaju, ne možete da procenite kada je pravo vreme da vi vaše dete pripremate za savesnog učesnika u saobraćaju. Ako vam ovakva pitanja zaista dolaze na um, to može da znači samo jedno – vreme je da počnete!\nPrvi kontakt deteta i saobraćaja bi, za one porodice koje imaju automobil, verovatno bilo bebi sedište. Kada vaše dete dovoljno stasa da sa njim možete da razmenjujete reči, dok ga stavljate u bebi sedište i vezujete pojas oko njega, objasnite mu zbog čega to radite. Naravno, to ne bi trebalo da zvuči kao objašnjenje iz priručnika za polaganje vozačkog ispita, već upotreba onih reči za koje verujete da vaše dete može da razume. Tu će se, sasvim sigurno, pronaći i reči „Idemo brm brm“, „Dobra beba mirno sedi“ i slično… Beba će u prvi mah zbunjeno gledati, ali će postepeno postajati svesna da je reč o nečemu gde nema mesta za igru.\nSa druge strane, roditelji koji vole vožnju biciklom i voze decu u korpama na biciklu, kroz grad imaju prilike da deci usputno objašnjavaju svoje učešće u saobraćaju. Kada na semaforu čekate svetlo za prelaz, recite detetu: „Crveno znači stop. Moramo da čekamo zeleno svetlo.“ Vremenom će se u detetu pojaviti osećaj da crveno svetlo znači da mora da stane na prelazu. A to je efekat koji ste želeli da postignete.\nSasvim sigurno će se dogoditi i primer da dok sa detetom šetate, naiđete na biciklističku stazu u momentu kad biciklista prolazi. Zastanite i pustite biciklistu da prođe. Na taj način dete dobija svest i o drugim učesnicima u saobraćaju, o kojima i te kako treba da vodi računa.\nŠta više, za svaku aktivnost koju radite u saobraćaju, bilo dok idete do prodavnice, do pijace, u šetnju, objašnjavajte detetu kako postupate i zbog čega to činite. Pred polazak u školu, vežbajte prelaz preko ulice. Kako? Idite nekoliko koraka iza deteta i posmatrajte da li je pažljivo pogledalo levo-desno, pre nego što je zakoračilo na prelaz, a posle toga komentarišite da li je bilo dovoljno koncentrisano i da li nešto treba da popravi u budućnosti. Verovatno ste već videli slične primere u komšiluku pred 1. septembar.\nZabavni park „Starli“ je za svoje drugare pripremio veoma interesantan način da se upoznaju sa saobraćajem, a to je – saobraćajni poligon. Koristeći saobraćajni poligon, deca dobijaju svest o odgovornosti koja je u saobraćaju neophodna, o mnogobrojnim preprekama koje uspešno treba zaobići, ali i o drugim učesnicima koji, kao i mi, imaju samo jedan jedini cilj – da bezbedno i sigurno stignu na određenu destinaciju.\nPRETHODNOPRETHODNODanas nam je divan dan, divan dan…!SledećeNext post:Zdrave i ukusne užine za vaše mališane


Indexi i prijatelji 21. marta u Beogradu [Arhiva] - Radio Delta Forum\nRadio Delta Forum > KUTAK ZA OPUSTANJE > Aktuelnosti > Indexi i prijatelji 21. marta u Beogradu\nView Full Version : Indexi i prijatelji 21. marta u Beogradu\nBEOGRAD - Beogradski koncertni spektakl "Indexi i prijatelji" održaće se 21. marta u Centru "Sava", kao jedan u nizu koncerata koji se od 2007. godine održavaju u čast popularne grupe bivše Jugoslavije.\n"Ovo je još jedan koncert posvećen legendama. Od samog početka, okupljamo se da ovim koncertima odamo počast velikoj grupi, a uvek smo u mislima s preminulim članovima Indexa Davorinom Popovićem, Bodom Kovačevićem, Đorđem Kisićem, Đorđem Novkovićem i Encom Lesićem", izjavio je inicijator projekta i producent koncerata Tomislav Kašljević.\n"Indexi su pisali muzičku istoriju naših prostora. To je takav bend koji se i dalje voli", rekao je Željko Bebek koji je počastvovan što će nastupiti na koncertu.\nOve godine u postavi Indexa ponovo će svirati nekadašnji članovi benda, pesme "Da sam ja netko", "Sanjam", "Bacila je sve niz rijeku", "Sve ove godine", pevaće Dado Topić, Hari Mata Hari, Goran Karan, Aleksandra Kovać, Boris Novković, Losha, Aki Rahimovski i drugi.\n"Lično sam vezana za ovu grupu jer je moj otac Kornelije bio član Indexa," izjavila je pevačica Aleksandra Kovač.\nKarte za koncert koštaju od 1.800 do 2.700 dinara.


Ministarstvo finansija predalo Program ekonomskih reformi Srbije | Ogledalo Srbije\nMinistarstvo finansija predalo Program ekonomskih reformi Srbije\nPetak, 19. februar 2021. 21:11\nMinistar finansija u Vladi Srbije Siniša Mali uručio je šefu Delegacije Evropske unije u Srbiji, ambasadoru Semu Fabriciju, Program ekonomskih reformi (ERP) koji sadrži detaljan prikaz strukturnih reformi koje Vlada Srbije planira da sprovede u naredne tri godine i deo je procesa evropskih integracija.\nAmbasador Fabrici čestitao je Srbiji na ekonomskim rezultatima u 2020. godini, imajući u vidu teške okolnosti zbog pandemije koronavirusa i da postigne čak bolje rezultate od nekih članica Evropske unije.\n„Ova godina bi trebalo da bude godina privrednog oporavka, uz nadu da ćemo uspeti da suzbijemo ovu strašnu pandemiju sa kojom smo suočeni. Evropska unija kao najveći trgovinski partner i investitor u Srbiji oseća posebnu odgovornost da pruži svu podršku još uspešnijem razvoju ekonomije Srbije“, rekao je ambasador Fabrici.\nŠef Delegacije EU je dodao da je prošlog novembra Evropska komisija izdvojila devet milijardi evra bespovratne pomoći za Zapadni Balkan u okviru Ekonomsko-investicionog plana za Zapadni Balkan.\n„Imao sam sada priliku da razgovaram sa ministrom o brojnim prioritetnim projektima koji će se realizovati kao što je gasni interkonektor između Srbije i Bugarske, železnički koridor 10, Auto – put mira kao i projekti koji se odnose na energetsku efikasnost“, istakao je ambasador Fabrici.\n„Kao što sami znate digitalna i zelena agenda su ključni prioriteti koji će pogurati proces ekonomskog napretka“, zaključio je ambasador Fabrici.\nProgram se usvaja svake godine za naredni trogodišnji period i sadrži srednjoročni okvir makroekonomske i fiskalne politike. Reforme bi trebalo da doprinesu povećanju konkurentnosti nacionalne ekonomije, ubrzanju privrednog rasta, kreiranju novih radnih mesta i uslova za bolji život građana.\n„Vlada Republike Srbije je 28. januara ove godine usvojila Program ekonomskih reformi za period od 2021. do 2023. godine. Reč je o najvažnijem dokumentu u ekonomskom dijalogu sa članicama Evropske unije i Evropskom komisijom. Na ovom dokumentu smo dugo radili. Ovo je već sedmi ciklus njegove izrade“, izjavio je ministar Mali prilikom predaje dokumenta, uz komentar da je dokument svake godine sve teži i obimniji.\nPrema njegovim rečima, reformama je obuhvaćeno osam ključnih oblasti: reforma tržišta energije i transporta; poljoprivreda, industrija i usluge, poslovni ambijent i borba protiv sive ekonomije, istraživanje, razvoj i inovacije i digitalna transformacija, reforme u oblasti ekonomskih integracija, obrazovanje i veštine, zapošljavanje i tržište rada i socijalna zaštita i inkluzija.


Marjanović: Ukidanje pretplate je veoma loš potez - NDNV\nMarjanović: Ukidanje pretplate je veoma loš potez\nPosted on Dec 9 2013 - 2:49pm by admin\nPredsednica Odbora za informisanje Skupštine Srbije Vesna Marjanović ocenila je da je ideja o ukidanju pretplate za javne servise “veoma opasan potez i korak unazad” u smislu nezavisnosti javnih servisa.\n“Ukidanje pretplate je vrsta populizma, jer će taj novac građani svakako morati da plate za javne servise, da li kroz pretplatu ili neki drugi porez ili taksu”, kazala je Marjanovićeva na zajedničkoj sednici odbora za informisanje Skupštine Vojvodine i Skupštine Srbije u Novom Sadu.\nOna je kazala da su predlogom budžeta Srbije za 2014. godinu predviđena sredstva za finansiranje javnih servisa, iako ne postoji pravni osnov za to, odnosno još uvek nije usvojen zakon o javnim servisima.\n“Pa čak i ako se budžet usvoji, ne znamo po kojem će mehanizmu ta sredstva biti isplaćena javnim servisima. Biću apsolutno protiv ukidanja pretplate, a jedino što možemo je da razgovaramo kako da se ona efikasnije naplati”, kazala je Vesna Marjanović, koja je poslanica Demokratske stranke.\nČlanica Odbora za informisanje Skupštine Srbije Jelena Trivan iz Demokratske stranke kazala je da će se “do kraja života boriti” protiv toga da se javni servisi finansiraju iz budžeta, jer se na taj način otvara dodatna mogućnost političkog uticaja.\n“Potpuno uvažavam pravo građana Vojvodine na sopstveni regionalni servis, ali isto tako insistiramo da i građani ostalih regiona u Srbiji imaju pravo na javne servise”, rekao je Stošić.\nPredsednik Odbora za informisanje Skupštine Vojvodine Dušan Jakovljev rekao je da je “neodgovorno” pozivati građane da ne plaćaju pretplatu za javne servise.\n“U Vojvodini živi svet koji državu doživljava ozbiljno i izmiruje svoje obaveze prema njoj pa tako i kada je u pitanju pretplata”, kazao je Jakovljev.\nJakovljev je kritikovao zalaganja da se država potpuno povuče iz vlasništva u medijima, odnosno da se “privatizuju svi mediji”.\n“Meni je potpuno logično da lokalna samouprava bude osnivač medija koji emituju i na manjinskim jezicima. Privatizacija tih medija će biti veliki problem i može dovesti do njihovog gašenja”, ocenio je Jakovljev, koji je poslanik Lige socijaldemokrata Vojvodine.\nMihajlović (RTV): Što pre zakon o javnim servisima\nMihajlović je na zajedničkoj sednici odbora za informisanje Skupštine Vojvodine i Skupštine Srbije rekao da RTV očekuje da principijelno isti tretman kao i RTS.\n“Definisanje nove zakonske regulative je za nas jako važno. Nadamo se da će se zakon što pre naći na dnevnom redu Skupštine Srbije”, rekao je Mihajlović.\nPrema njegovim rečima, činjenica da letošnjim rebalansom budžeta Srbije nisu bila predviđena sredstva za RTV već samo za RTS, pa je to u znatnoj meri otežalo rad pokrajinskog javnog servisa.\n“Nadam se da ćemo u 2014.godini imati zakonsku regulativu koja će dovesti u ravnopravan položaj oba javna servisa. Mi insistiramo samo na sprovođenju zakona”, kazao je Mihajlović.\nOn je naveo da javni servis u Hrvatskoj raspolaže sredstvima većim od 200 miliona evra, dok je nacrtom budžeta Srbije za 2014. godinu planirano oko 70 miliona evra za oba javna servisa.\n“Samim tim, mi ne možemo produkcijski odgovoriti zahtevima koji se pred nas postavljaju”, rekao je Mihajlović.\nOn je podsetio da uslovi rada ni skoro 15 godina nakon NATO bombardovanja nisu dovedeni na nivo potreban za nesmetano funkcionisanje RTV-a, s obzirom da još uvek ništa nije urađeno da se obnovi porušena zgrada Televizije Vojvodine.\n“Uprkos tome uspeli smo da promenimo vizuelni identitet, da obezbedimo rast gledanosti i kvaliteta”, naveo je Mihajlović.\nPrema njegovim rečima, treba raditi na jačanju svesti o tome šta su javni servisi, koja je njihova funkcija, i kakav je njihov doprinos uspostavljavanju evropskog sistema vrednosti.


Titula na putu povratka u Ouklend, nemoguća misija pred Kavsima [VIDEO] - Sportskacentrala.com\nTitula na putu povratka u Ouklend, nemoguća misija pred Kavsima [VIDEO]08.06.2017 09:13hKlivlend - Golden Stejt 113:118\n(32:39, 29:28, 33:22, 19:29) - (0:3 u seriji)\nRatnike iz Ouklenda još jedna pobeda deli od povratka šampionskog prstena.\nGolden Stejt je, posle uzbudljivog finiša, slavio u Klivlendu, i poveo sa 3:0 u seriji, pa će Kavalirsi imati težak zadatak, da kao prvi u istoriji stignu toliku prednost u finalu, ukoliko žele da sačuvaju titulu.\nPresudio je očajan finiš domaćina koji nije uspeo da postigne nijedan poen u poslednja tri minuta, pa su gosti serijom od 11:0, došli do pobede, a sedam vezanih poena Kevina Durenta bilo je presudno.\nPrvu četvrtinu je odličo odigrao LeBron Džejms, koji je ubacio 15 poena, ali su gosti odlično šutirali trojke, i pogodili čak devet šuteva, što je novi NBA rekord, pa su prvih 12 minuta rešili u svoju korist. KLej Tompson je ubacio četiri trojke, i sa 16 koševa bio je najefikasniji pojedinac.\nSlično je bilo i u drugoj deonici, domaće je predvodio najbolji košarkaš, LeBron Džejms, koji je nemilice zatrpavao koš Golden Stejta, i do poluvremena ubacio 27 koševa, uz samo tri promašaja iz igre. Ratnici su uzvraćali preko Karija i Tompsona, i na odmor otišli sa prednošću 67:61.\nPosle odličnog izdanja Kavalirsa u trećem periodu činilo se da će Klivlend smanjiti na 1:2 u seriji. Ovaj deo igre domaći su rešili u svoju korist sa 11 poena razlike, a najviše mogu da zahvale dobroj odbrani, kao i nešto lošijem šutu gostiju. Razigrao se Kajri Irving kod Klivlenda, pa su domaći, u jednom trenutku, imali i +7.\nKlivlend je održavao vođstvo i u poslednjem periodu, pa je tri minuta pre kraja Džej Ar Smit pogodio trojku za 113:107. Niko u hali tada nije ni pomišljao da su to polsednji poeni domaćina na utakmici. Golden Stejt se nije predavao, a pravo niotkuda pojavio se Kevin Durent. On je postigao sedam vezanih poena, dvojku i trojku, i dva bacanja 13 sekundi pre kraja, i gosti su poveli sa tri poena razlike 116:113. U narednom napadu Kavalirsa LeBron Džejms je izgubio loptu, pa je Stef Kari, nakon prekršaja nad njim, mirno pogodio dva bacanja za konačnih 118:113, i ogromnu prednost Golden Stejta od 3:0 u pobedama.\nNa kraju je Kevin Durent bio najefikasniji sa 31 poenom i 8 skokova. Uz to, postao je prvi NBA igrač koji je u prvih osam mečeva plej ofa postizao više od 25 poena. Klej Tompson je bio sjajan sa 30 koševa, a Stef Kari je dodao 26, uz 13 skokova i 6 asistencija.\nKod domaćina je Džejms bio blizu tripl dabla, pošto je postigao 39 poena, uhvatio 11 lopti, ali mu je nedostajala jedna asistencija, pa je ovim učinkom postao četvrti igrač u istoriji po broju poena u finalima plej ofa, a treći po broju uspešnih dodavanja. Odličnog saradnika imao je u Kajriju Irvingu koji je ubacio 38 koševa.\nČetvrta utakmica finalne serije igra se takođe u Klivlendu, u noći između petka i subote, a šampionima predstoji neverovatno težak zadatak, da postanu prva ekipa u istoriji koja će preokrenuti minus od tri utakmice.


Budite organizovani u toku\nU današnjem brzom svetu, kada ste neprekidno u pokretu, ostajaj organizovan i na vrhu dana može da bude izazov. A ko ne želi da izbegne više e-poruka koje se često povezuju kada pokušavate da pronađete uobičajeno vreme za povezivanje?\nKoristite Outlook za mobilne uređaje da biste sa lakoćom pravili planove i koordinisali rasporede. Brzo pristupite dostupnosti kolega iz Outlook mobilnog kalendara da biste pronašli vreme koje svima funkcioniše. Nema potrebe za više e-poruka sa bilo gde!\nŽelite da delite željena vremena za sastanke sa klijentima, partnerima ili saradnicima? Jednostavno dodirnite ikonu Kalendar da biste izabrali dostupne vremenske slotove i Outlook će se uključiti u e-poruku koju možete da pošaljete.\nRezervišite sobe za konferenciju i proverite RSVP-ove sastanka sa dlana vaše ruke.\nNe samo da vam Outlook za mobilne uređaje pomaže da zakažete sastanke, već ih obezbeđuje i na vreme! Inteligentni podsetnici vam pomažu da na vreme odete na zakazane obaveze, čak i u računovodstvenim uslovima u saobraćaju.\nOutlook vam pomaže da predviđate svoje potrebe. Predstojeća putovanja i isporuke paketa automatski se dodaju u kalendar i čak će vas podsetiti kada da prijavite let ili očekujete paket.\nLako proverite dostupnost kolege i pronađite uobičajeno vreme za sastanak odmah na telefonu. Možete i da delite dostupna vremena za sastanke sa klijentima, partnerima i još mnogo toga.\nRezerviši sobe za konferenciju i proveri odgovore na pozive za sastanak.\nBudite u toku sa predstojećim isporukama putovanja i paketa. Inteligentni podsetnici vam pomažu da na vreme odete na sledeću zakazanu obavezu.


Na ovaj način Zvizdić i SDA nastavljaju sa antidržavnom politikom kojom se direktno ugrožava i ono malo digniteta kojeg BiH ima u očima Brisela i Evropske komisije\nSocijaldemokratska partija BiH traži od predsjedavajućeg Vijeća ministara BiH Denisa Zvizdića da hitno objasni javnosti kako su i zašto u odgovorima na Upitnik EU korišteni različiti podaci o popisa stanovništva BiH?\nNa osnovu kojeg zakona i čije odluke su Zvizdić i SDA odlučili priznati popis stanovništva kojeg su objavile vlasti Republike Srpske, kada su jedini podaci o popisu koje je prihvatio EUROSTAT podaci popisa stanovništva BiH kojeg je objavila Agencija za statistiku BiH?\nNa ovaj način Zvizdić i SDA nastavljaju sa antidržavnom politikom kojom se direktno ugrožava i ono malo digniteta kojeg BiH ima u očima Brisela i Evropske komisije.\nOvakav potez pokazuje još jednom kakav katastrofalan mehanizam koordinacije je Bakir Izetbegović dogovorio sa Miloradom Dodikom u kafani u Lukavici 2016.godine.\nSkandal sa dvostrukim podacima broja stanovništva kojeg BiH šalje u Brisel vrhunac je licemjerja politike Zvizdića i SDA koji ponovo jedno govore ujutro, drugo misle u podne, a treće rade popodne.\nCijenu ovakve pogubne politike SDA nastavit će plaćati svi građani BiH – navodi se u saopćenju SDP-a BIH.\n← BiH ŠALJE DVA REZULTATA POPISA STANOVNIŠTVA, ALI EU ĆE PRIZNATI SAMO ONAJ AGENCIJE ZA STATISTIKU BiH\nVEDAD ČAMO IZ MRK GORAŽDE NA SPISKU U 16 RUKOMETNE REPREZENTACIJE BIH →\nSeptember 4, 2016 gorazdeportal Comments Off on STRANKA DEMOKRATSKE AKTIVNOSTI (A-SDA) PREDSTAVILA KANDIDATE ZA OPĆINSKO VIJEĆE OPĆINE GORAŽDE\nRAZGOVARANO O STANJU U OBLASTI POLJOPRIVREDE I TURIZMA U BPKG\nNovember 22, 2016 gorazdeportal Comments Off on RAZGOVARANO O STANJU U OBLASTI POLJOPRIVREDE I TURIZMA U BPKG


NAVALJNI SPREMA NOVE PROTESTE: Utvrđen datum za sledeće dokazivanje "borbene gotovosti" opozicije - 30. januar | Novosti.RS\nTek će se videti kako će vlasti reagovati i hoće li uspeti pristalice Navaljnog da ponovo animiraju "internet generaciju", mlade koji su u najvećem broju bili u subotu na ulicama.\nI ZARAŽENI KORONOM NA ULICAMA\nIAKO su lekari upozoravali da masovno okupljanje može da utiče na povećanje broja zaraženih od korone, mladi se na to nisu obazirali. Saopšteno je da je među demonstrantima u Moskvi bilo 19 zaraženih kovidom koji su morali da budu u kućnoj samoizolaciji. Interesantno je da su tokom zatišja demonstracija na Puškinovom trgu u Moskvi, policajke delile maske za zaštitu od zaraze kovidom 19.\nNavaljni želi da bude lider onog dela ambicioznije i agresivnije opozicije. Novim demonstracijama nameravaju da dokažu da se razlikuju od "salonske opozicije" i da se oni bore protiv korupcije u ruskom društvu, dok se drugi nadmeću za fotelje.\nPortparol Kremlja Dmitrij Peskov ne slaže se sa onima koji tvrde da je u subotu na ulicama ruskih gradova bilo mnogo demonstranata.\n- Ako se njihov broj uporedi sa brojem ljudi koji glasaju za Putina, sve postaje jasno. Malo je izašlo na proteste, mnogo više glasa za Putina - kazao je Peskov. - Mnogo ljudi glasalo je i za izmene Ustava kojima se Putinu omogućava da bude biran za još jedan mandat.\nSubotnje demonstracije u Rusiji biće zapamćene, ne po velikom broju učesnika, budući da nikakvih rekorda u tom smislu nije bilo, već po tome što su organizatori prvi put izveli na ulice veliki broj dece, a većina ostalih su bili mladi ljudi u dobu od oko 25 godina.\nOpunomoćena za prava dece u Rusiji, Ana Kuznjeva, potvrdila je te podatke i upozorila na zloupotrebu dece, jer je u Moskvi među maloletnima koji su došli na demonstracije bilo čak i onih kojima je samo dvanaest ili devet godina.\nPrivedeno je oko 300 maloletnika, najviše u Moskvi, čak 70, a zatim u Sankt Peterburgu 30... Jedan broj roditelja ogorčen je što se u političke svrhe zloupotrebljavaju deca. Istražni komitet Rusije pokrenuo je krivične postupke protiv onih koji su pozivali decu da dođu na demonstracije. Od 20. januara na internetu su emitovani pozivi mladima da učestvuju u protestima protiv vlasti.\nPRISTALICE Alekseja Navaljnog uspele su da izvedu na ulice nemali broj ljudi najviše zahvaljujući filmu o "Putinovom dvorcu" na Crnom moru, nedaleko od grada Gelendžik, koji je, preko interneta, gledalo više desetina miliona ljudi. Iako je Navaljni uglavnom ponovio ono što su opozicioni novinari davno objavili, a konkretno ovaj film recikliran je od materijala koji je Navaljni kreirao tokom rehabilitacije u Nemačkoj, za mnoge su to nove informacije o "carskoj raskoši u kojoj žive Putin i njegovi prijatelji". Nisu poverovali portparolu Kremlja Dmitriju Peskovu da to nije Putinova vila.\nPROTIVNICI Putin i Navaljni, Foto MK.RU\nJedne je na proteste dovela znatiželja, drugi sebe smatraju opozicijom. Treći su došli sa svojim psima, harmonikama i drugim instrumentima. Ratoborno je bilo jezgro oko Navaljnog koje je provociralo policajce i tuklo se sa njima. Deca sa kojom su na ulicama Moskve razgovarali reporteri kažu da "se ne plaše policije, jer mogu brzo da beže" i dodaju da "su došli da gledaju kako uživo izgleda revolucija".\nPovređeno je 39 policajaca, a jednog od njih su agresivni demonstranti šutirali. Čak i na opozicionim portalima koji su emitovali snimke vidi se da je policija dobila naređenje da se samo brani. Zbog te "defanzivne" taktike agresivniji demonstranti su poželeli da budu "heroji" i tuku se sa policajcima. Takvi će dobiti zatvorske kazne.\nU subotu je policija u celoj Rusiji uhapsila 3.296 demonstranata, od čega u Moskvi 1.294, a u Sankt Peterburgu 489.\nRusija demonstracije Aleksej Navaljni ruski opozicionar


Godfrijev gaf na kraju mandata: Zašto Americi samo smeta naoružavanje Srbije\nGodfrijev gaf na kraju mandata: Zašto Americi smeta samo naoružavanje Srbije\nKonstantno negativan odnos SAD prema obnovi naoružanja i opreme srpske vojske motivisan je namerom Vašingtona da od Kosova i Metohije napravi protektorat, gde će moći da stacionira svoju vojsku. Uz to, komentari na račun opremanja srpske vojske učestali su otkako je Srbija pokazala rešenost da ne dozvoli pogrom Srba na Kosovu.\nOvako izjave američkog ambasadora Entonija Godfrija komentariše general u penziji i predsednik Evroazijskog bezbednosnog foruma Mitar Kovač.Godfriju je, podsećamo, zasmetalo što Srbija obnavlja opremu i naoružanje svoje vojske i u vidu dobronamernog saveta, zabrinuto je prokomentarisao da bi se, da živi u regionu, zapitao zašto Srbija toliko novca troši na naoružanje.Uz to, ambasador je pomirljivo dodao da je bilateralna bezbednosna saradnja Srbije i SAD na najvišem nivou i da Vašington ne zamera Srbiji najnoviju nabavku naoružanja iz Rusije. Štaviše, Vašington, prema Godfrijevim rečima, priznaje srpsku opredeljenost za vojnu neutralnost i prihvata srpsku želju za partnerstvom sa Rusijom. Ipak, Amerika bi volela da Srbija bude i njen partner, zaključio je ambasador.SAD konstantno protiv naoružavanja Srbije – zbog KosovaAmerikanci sve vreme imaju negativan odnos prema opremanju srpske vojske i nije neobično da to ističe i američki ambasador, kaže Kovač. Ipak, smatra on, malo je neprimereno da Godfri tako nešto kaže na kraju svog mandata u Srbiji.Takođe, komentari na račun srpskih nabavki oružja učestali su od kada je Srbija demonstrirala da neće dozvoliti pogrom srpskog stanovništva na severu južne pokrajine, nakon što su tamo upale kosovske specijalne policijske snage, primećuje naš sagovornik.Kovač podseća da su srpske vlasti nekoliko puta napominjali da se nabavkom novog naoružanja ne probijaju limiti regionalnih ograničenja o naoružanju i opremi i da je Srbija još daleko od gornjih granica ograničenja.Iz potaje se radi na uključenju Srbije u NATOAmerika se javno slaže sa činjenicom da je Srbija vojno neutralna, ali preko NATO-a i uz pomoć političkih pritisaka čini sve da promeni srpsku politiku, dodaje Kovač. Pomirljivi tonovi u izlaganju ambasadora Godfrija, prema Kovačevom mišljenju, povezani su sa redom poteza američke politike na Balkanu – prvo nameravaju da reše probleme u BiH, nakon toga pitanje Kosova i Metohije kroz takozvani obavezujući sporazum. Tada bi BiH uvukli u NATO mimo volje Republike Srpske, potom i Kosovo i Metohiju. Nakon toga, siguran je Kovač, postoje planovi da se pritisci na Srbiju nastave, kako bi se i ona priključila NATO-u.Svi tipovi oružja koje je Srbija do sada nabavljala bili su deficitarni i pripadaju grupi defanzivnog oružja, kaže Kovač. Ono je isključivo namenjeno za odbranu i zaštitu, neba ili teritorije.\nsrbija, naoružanje, entoni godfri, srbija – politika\n16:22 30.12.2021 (Osveženo: 08:25 31.12.2021)\nGodfriju je, podsećamo, zasmetalo što Srbija obnavlja opremu i naoružanje svoje vojske i u vidu dobronamernog saveta, zabrinuto je prokomentarisao da bi se, da živi u regionu, zapitao zašto Srbija toliko novca troši na naoružanje.\n„U zadnjem periodu ne govore ništa o suprotstavljanju formiranju kosovske vojske. Naprotiv, preko NATO-a se instrumentalizuje priča oko opremanja i modernizacije, čak se govori o formiranju fonda u kome će pored privatnih lica i građana učestvovati i pojedine države, da li doniranjem opreme, naoružanja i slično, a onda im najedanput smeta modernizacija vojske Srbije i opremanje koje se dešavalo poslednjih godina“, ističe Kovač.\nTakođe, komentari na račun srpskih nabavki oružja učestali su od kada je Srbija demonstrirala da neće dozvoliti pogrom srpskog stanovništva na severu južne pokrajine, nakon što su tamo upale kosovske specijalne policijske snage, primećuje naš sagovornik.\nKovač podseća da su srpske vlasti nekoliko puta napominjali da se nabavkom novog naoružanja ne probijaju limiti regionalnih ograničenja o naoružanju i opremi i da je Srbija još daleko od gornjih granica ograničenja.\n„Imajući u vidu da smo vojno neutralna zemlja, kao i da postoje aspiracije za otcepljenjem dela teritorije, normalno je da Srbija izgrađuje svoju vojsku sa naoružanjem i opremom koja može biti i faktor odvraćanja za dalje agresivne namere i nastupe ka Srbiji, koji se prvenstveno izražavaju od strane nacionalističkih i šovinističkih krugova, kako sa Kosova i Metohije, tako i iz Albanije“, napominje Kovač.\nAmerika se javno slaže sa činjenicom da je Srbija vojno neutralna, ali preko NATO-a i uz pomoć političkih pritisaka čini sve da promeni srpsku politiku, dodaje Kovač. Pomirljivi tonovi u izlaganju ambasadora Godfrija, prema Kovačevom mišljenju, povezani su sa redom poteza američke politike na Balkanu – prvo nameravaju da reše probleme u BiH, nakon toga pitanje Kosova i Metohije kroz takozvani obavezujući sporazum. Tada bi BiH uvukli u NATO mimo volje Republike Srpske, potom i Kosovo i Metohiju. Nakon toga, siguran je Kovač, postoje planovi da se pritisci na Srbiju nastave, kako bi se i ona priključila NATO-u.


Miroslava Milenović će kontrolisati policiju?\nMiroslava Milenović / Foto: Istinomer\nMinistar unutrašnjih poslova Nebojša Stefanović moraće da imenuje Miroslavu Milenović u Komisiju za rešavanje pritužbi u sedištu MUP, jer po Zakonu o policiji dužan je da iz civilnog sektora odabere pet osoba koje će u naredne četiri godine biti članovi Komisije.\nKako piše “Danas”, on nema odrešene ruke prilikom izbora članova, već mora da se vodi konkursom koji je sprovela vladina Kancelarija za saradnju sa civilnim društvom, a na konkursu je ubedljivo prva bila zamenica predsednika pokreta “Dosta je bilo” Miroslava Milenović, bivša članica Saveta za borbu protiv korupcije. Ona, međutim, nije jedino “nezgodno” ime koje ministar Stefanović mora rešenjem da postavi u Komisiju. Trećeplasirana Jelena Radojković, koju je predložilo Udruženje žena “Etno forum” iz Svrljiga, prošle godine našla se u medijima pošto je optužila šefa odborničke grupe SNS u lokalnoj skupštini, za seksualno zlostavljanje. Miroslava Milenović, koja ima bogato iskustvo u Srbiji i inostranstvu kada je reč o borbi protiv korupcije i organizovanog kriminala i sprečavanju pranja novca, u motivacionom pismu navela je dva osnovna razloga zbog kojih je prihvatila da postane članica Komisije za rešavanje pritužbi u sedištu MUP-a. “Prvi razlog je izostanak ozbiljne istrage i rezultata istrage povodom fizičkog napada koji sam lično doživela od strane N. N. izvršioca u centru Beograda u novembru 2015. godine, iako sam pravovremeno ukazivala nadležnom tužilaštvu i policiji da sam predmet neovlašćene obrade i praćenja. Drugi razlog je događaj koji odigrao se aprila 2016. godine u centru Beograda, u kvartu “Savamala”, kada je izostala reakcija policijskih službenika koji su uredno od oštećenih građana primili prijavu o štetnom događaju”, navela je Milenović u motivacionom pismu, u kojem je istakla da je potpuno svesna da za učešće nema političku podršku i naklonost ministra.\nInače, Komisija će postupati u tročlanim većima, a osim predstavnika iz nevladinog sektora u veću će biti i član koga imenuje Direkcija policije i predstavnik MUP. Članovi komisije imenuju se na period od četiri godine. Prema Zakonu o policiji pritužbu može podneti svako ko smatra da su mu postupanjem ili propuštanjem postupanja policajca povređena ljudska i manjinska prava i slobode, u roku od 30 dana od dana kada se pritužena radnja dogodila. Pritužba može da se podnese i na rad Ministarstva.\nEvropsku federaciju novinara brine tretman novinara u SrbijiREM krije zapis sa sednice na kojoj su izabrani Krstić i Panović


Najskuplji automobil na sajmu automobila u Beogradu – The PRESTIGE\nDanas se na Beogradskom sajmu otvaraju sajmovi automobila i motocikala DDOR BG Car Show 06 i 12. Motopassion. Najskuplji eksponat svakako je Lamborghini Huracan GT3 koji je izložen u hali 1\nRadi se o jednom od samo oko 70 proizvedenih primeraka ove verzije. Pokreće ga 5,2-litarski V10 atmosferski motor sa oko 610 konjskih snaga (u zavisnosti od konfiguracije) i maksimalnim obrtnim momentom od 600 Nm. Uparen je sa 6-stepenim sekvencijalnim menjačem. Automobil je razvijen u saradnji Lamborghinija i kompanije Dallara, a kuriozitet je da se naš automobilski as Miloš Pavlović nalazio u grupi test-vozača u toku razvoja.\nCena jednog primerka iznosi 397.000 evra, a kako bi se automobil doveo u stanje da izađe na stazu – još oko 300.000.\nMiloš Pavlović je, inače, već četvrtu godinu za redom deo grupe fabričkih vozača programa Lambroghini Squadra Corse. Na kraju 2014. godine postao je evropski i svetski šampion u Lamborghini Blancpain Super Trofeo šampionatu, a od 2015. godine učestvuje na trkama u zavisnosti od obaveza.\nMiloš se sa Huracanom GT3 takmičio kao član timova na trkama izdržljivosti (24, 12 ili 6 časova), ili na “sprint” trkama u okviru prestižnog nemačkog ADAC GT3 šampionata. Jedan je od vodećih instruktora Lamborghini akademije.\nOvo je 10 najboljih smartfona\nBogati penzioner: Dejvid Bekam dnevno zarađuje 40.000 evra\nBitkoin će biti vredniji od Epla za pet godina


Dodik o potpisanom sporazumu: Čestitam Vučiću i Trumpu\nOn je naglasio da ovaj sporazum vidi kao ogroman iskorak i izrazio nadu da će budućnost u tim odnosima biti manje obremenjena od prošlosti.\nČlan Predsjedništva BiH Milorad Dodika pozdravio je potpisivanje sporazuma o normalizaciji ekonomskih odnosa između Beograda i Prištine i čestitao delegaciji Srbije, na čelu sa predsjednikom Aleksandrom Vučićem, na uspješnom dogovoru.\n“Čestitam i predsjedniku SAD Donaldu Trumpu i njegovom timu koji je uspješno i bez ishitrenih poteza vodio ovaj proces i doveo ga do kraja”, istakao je Dodik.\n“Ekonomija, naravno, neće i ne može dati odgovore na otvorena politička pitanja između Beograda i Prištine, ali sigurno može pomoći da i ta pitanja budu rješavana u dosta drugačijoj atmosferi od ove koja je vladala godinama unazad”, istakao je član Predsjedništva BiH.\nPredsjednik Srbije Aleksandar Vučić i premijer Kosova Avdulah Hoti potpisali su danas u Bijeloj kući, u prisustvu američkog predsjednika Donalda Trumpa, sporazum o normalizaciji ekonomskih odnosa Beograda i Prištine.


Kako su ruski i zapadni mediji izveštavali o Putinovoj poseti | Talas.rs\nPoseta Vladimira Putina bila je prilika da srpske vladajuće strukture iskoriste domaće medije u svoje propagandne svrhe. Osim informativnih tekstova o samoj poseti i njenom protokolu, nije bilo moguće pročitati gotovo nijedan analitički tekst o značaju i dometima ovog događaja.\nŠtaviše, ova poseta predstavljena je kao poseta od istorijskog značaja, dok je odnos Rusije prema Srbiji prikazan više onakvim kako bi vladajuće političke elite želele da izgleda nego kakav taj odnos zaista jeste.\nS druge strane, izveštavanje stranih medija bilo je u većoj meri kritičko. Kako su o ovoj poseti izveštavali ruski, a kako zapadni mediji?\nRussia Today: Kosovo kao tema od posebnog značaja\nVeliki broj ruskih i svetskih novinskih agencija pratio je posetu ruskog predsednika Srbiji, ali su uglavnom mediji sa Zapada i sa Istoka imali različite poglede na ovu posetu u skladu sa svojim pristupom gledanja na međunarodne odnose i interese država iz kojih dolaze.\nTako je ruska agencija Russia Today istakla Kosovo kao temu od posebnog značaja naglašavajući nepromenjeni stav Rusije i osudu zapadnih zemalja koje Beogradu žele da nametnu neprihvatljivo rešenje. U tom kontekstu pomenuta je i stogodišnjica obeležavanja kraja Prvog svetskog rata kada su razgovarali Vladimir Putin i Hašim Tači u cilju postizanja sporazuma sa Beogradom.\nMeđutim, ova novinska agencija ističe da je pitanje budućnosti Kosova jedno od ključnih za one koji učestvuju u anti-vladinim demonstracijama u Srbiji.\nDodatno se navodi da je pitanje rešenja odnosa Srbije prema Kosovu ujedinilo različite političke snage protiv predsednika Vučića.\nDa li je ovde namera autora bila da se Kosovo nametne u prvi plan ili nešto drugo – ostaje nejasno, ali je propuštena prilika da se kaže da aktuelni protesti imaju veze pre svega sa porastom autokratske vladavine srpskog predsednika, slobode medija i političkog nasilja. To je sistem preslikan po modelu ruskog predsednika Vladimira Putina.\nOnog trenutka kada naredite ljudima iz državnih institucija da moraju da prisustvuju poseti, to predstavlja ne samo zloupotrebu institucija, već i zloupotrebu naroda.\n???#Putin #Vučić #Rusija #poseta #Evropa #opozicija https://t.co/W41eokAFOW\n— Talas.rs (@Talas_rs) January 18, 2019\nRuska Gazeta: Bratski odnosi Srbije i Rusije\nRuska Gazeta ističe energetsku saradnju Srbije i Rusije kao stvar od posebnog interesa, ali i investicije u razvoj infrastrukture i druge ekonomske memorandume koji su potpisani. Naročito se navodi srdačnost sa kojom je dočekan predsednik Putin koji je bio okružen toplom atmosferom, dok odnosi Srbije i Rusije nikad neće zavisiti od međunarodne strukture.\nIako nismo mogli puno da saznamo o razgovoru dva predsednika po pitanju Kosova, ono jeste tema koja je dobila pažnju u izveštavanju ruskih medija jer to ujedno predstavlja adut u ruskoj spoljnoj politici prema Srbiji.\nDojče Vele: Protesti opozicije i zloupotreba institucija\nSa druge strane, nemački Deutsche Welle osim informativnog izveštaja o poseti ruskog lidera, opisuje i način na koji je predsednik Vučić organizovao doček ruskom kolegi. Oni ističu da su Vučićeve pristalice bile dovedene autobusima iz cele Srbije, a za potrebe prisustva većeg broja ljudi navodi se da su i zaposleni u javnom sektoru bili pritisnuti da učestvuju u dočeku Vladimira Putina.\nUz komentar o poseti ruskog predsednika, posebna pažnja usmerena je i na proteste protiv aktuelnog režima koji se dešavaju svake subote u Beogradu, a sada i u drugim gradovima. Prema izveštavanju Deutsche Welle srpski predsednik je kritikovan od strane opozicije zbog korišćenja autokratskih metoda u svojoj vladavini, dok opozicija zahteva slobodu medija i slobodne izbore.\nKomersant: Putinova poseta – Vučićeva propaganda\nPolitički komentator ruskog Komersanta smatra da je poseta ruskog predsednika Putina više imala propagandne vrednosti ili namere. U prilog toj tezi navodi i izjavu Aleksandra Vučića koji je rekao da je više od sto hiljada ljudi otišlo na miting u čast Vladimira Putina. Ruski komentator navodi da se ironično može govoriti o veličini mitinga za čije potrebe su državni službenici bili prisiljeni da prisustvuju.\nMeđutim, Komersant navodi da Vladimir Putin svejedno jeste popularan u Srbiji zbog ruske podrške po pitanju Kosova, ali se ne krije ni podatak o podršci građana Srbije evropskim integracijama koje makar javno predstavljaju prioritet za trenutnu vlast.\nZanimljivo je i tumačenje ruskog komentatora da izgradnja anti-zapadne ose Rusije sa Srbijom neće funkcionisati. Ono što isto nije bilo moguće pročitati u srpskim medijima jeste način pripreme posete gde se ističe da šarene ceremonije neće učiniti život boljim. U istom tonu komentariše se i manjak ljudi u odnosu na najavljene desetine hiljada građana koje će dočekati ruskog predsednika.\nNjujork Tajms: Vladimir Putin dočekan kao heroj\nAmerički mediji su osim kritičnosti prema susretu Vučića i Putina, najviše pažnje posvetili načinu na koji je ova poseta bila organizovana. The New York Times navodi da je Vladimir Putin dobio doček poput nekog heroja, dok ruski predsednik pokušava da održi politički i ekonomski uticaj na Balkanu koji je sve više okrenut ka Zapadu.\nŠto se tiče samog dočeka ispred Hrama Svetog Save,ovaj list navodi da je desetine hiljada Vučićeve desničarske strane bilo dovedeno u Beograd gde su skandirali ‘Srbija-Rusija, ne treba nam Evropska unija’.\nIzveštaj o poseti ruskog predsednika u The New York Times osvrnuo se i na šetnju organizovanu dan ranije u Beogradu u čast ubijenog lidera Srba na Kosovu Olivera Ivanovića. U ovom listu se navodi da je okupljanje dan ranije predstavljalo suštu suprotnost skupu koji je organizovan u čast ruskog predsednika Putina.\nShort visit to Belgrade by Putin and its effects through the pen @nytimes https://t.co/KK2UepUuwI\n— Milan Antonijević (@AntonMilan) January 18, 2019\nOstatak opozicije o pozivu Saveza za Srbiju i 30 tačaka\nTAGS: mediji Politika Putin Rusija Srbija Zapad


Stefan Stefanović iz Negotina, jedan od učesnika prvog Sabora violinista – RADIO TELEVIZIJA BOR\nStefan Stefanović iz Negotina, jedan od učesnika prvog Sabora violinista\nU selu Pranjani ove godine je održan prvi Sabor violinista Srbije, na kome su se izvođači takmičili u izvođenju tradicionalnih narodnih pesama. Na ovom saboru učestvovalo je više od 50 izvođača među kojima je bio i jedan mladi takmičar iz Negotina.\nBOR – Na nedavnom Saboru violinista u selu Pranjani pored Gornjeg Milanovca jedan od malobrojnih učesnika iz istočne Srbije bio je Stefan Stefanović, osamnaestogodišnji violinista iz Negotina.\nOvo je prvi takmičarski sabor ovog tipa koji je održan u Srbiji i trajao je tri dana, a nastupilo je pedesetak izvođača iz svih krajeva Srbije, starosti od 11 do 39 godina. Takmičenje se odvijalo po uzrastnim kategorijama, a Stefan Stefanović se predstavio izvornim vlaškim pesmama druge večeri sabora.\nOvo značajno iskustvo i susreti sa starijim, iskusnijim violinistima su mu mnogo značili, kaže Stefan koji namerava da nastavi da se bavi violinom i da neguje izvornu vlašku muziku na ovom instrumentu.\nTags: negotinac, pranjani, sabor violinista, stefan stefanović, Takmičenje\nPrevious „Dečiji likovni salon“ u borskom Muzeju\nNext Promocija romana „Hromi vuk“


Turski ministar preti puštanjem izbeglica u Evropu\nBeta 17. marta 2017. 14:30\nTurski ministar unutrašnjih poslova Sulejman Sojlu upozorio je da bi Turska mogla da pušta više od 15.000 izbeglica mesečno ka Evropi, sa kojom je partner u suzbijanju prliva ilegalnih imigranata.\n„Ako želite možemo da otvorimo put za 15.000 izbeglica koje vam ne šaljemo svakog meseca i da vam oduzmemo dah“, rekao je Sojlu, prenela je provladina agencija Anadolija.\n„Morate da imate na umu da ne možete da se upuštate u igre u regionu bez uzimanja Turske u obzir“, rekao je on.\nSojlu je kritikovao zabranu mitinga podrške turskom referendumu za proširenje predsedniških ovlašćenja koje su uvedene u više evropskih zemalja, posebno Nemačkoj i Holandiji.\nOn se pitao da li će ustav da se promeni u Nemačkoj ili u Holandiji, i poručio da su to unutrašnja pitanja Turske u koje ne treba da se mešaju.\nMinistar je optužio Holandiju i Nemačku da su umešane u demonstracije protiv turskog predsednika Redžepa Tajipa Erdogana u junu 2013, prokurdske proteste u oktobru 2014. i pokušaj puča 15. jula 2016 godine.\n„Pokušavaju da završe posao koji nisu završili“, rekao je on.\nTurska i EU prolaze kroz najveću diplomatsku krizu u poslednjih nekoliko godina posle odbijanja nekoliko evropskih zemalja da dozvole turskim zvaničnicima učešće na mitinzima turske dijaspore u podršku Erdoganu pred referendum 16. aprila.\nErdogan je zbog nedavnih tenzija s nekoliko zemalja članica EU juče zapretio suspendovanjem sporazuma sa Evropskom unijom o migrantima iz marta 2016. godine, kojim je drastično smanjen njihov priliv u Evropu.\nMišel: Na Velikoj Britaniji je da napravi izbor\nSAD obavestile NATO o ruskim i kineskim projektilima\nSAD: Apelacioni sud traži novu odluku o kazni za Osipovu


Ministarstvo: Stanić iznio netačne tvrdnje o nabavci opreme - Istinito.com - Ne budi ovca!\nPočetna > BIH > Društvo > Ministarstvo: Stanić iznio netačne tvrdnje o nabavci opreme\n9. Avgusta 2019. Istinito664Leave a Comment on Ministarstvo: Stanić iznio netačne tvrdnje o nabavci opreme\nNakon što je Slobodan Stanić, član socijalno-ekonomskog savjeta SDS-a i bivši ministar zdravlja RS, iznio niz optužbi za navodne zloupotrebe pri opremanju Bolnice “Srbija” u Istočnom Sarajevu, danas je stigao žestok odgovor.\nIstina, Staniću nije odgovorio aktuelni ministar Alen Šeranić, kojem je, kako se izrazio na jučerašnjoj pres konferenciji, “bacio rukavicu”, nego služba za odnose s javnošću Ministarstva zdravlja i socijalne zaštite RS.\n– Stanić je na pres konferenciji izneo potpuno netačne i paušalne tvrdnje. Realizacijom projekta „Projektovanje, izgradnja i opremanje nove JZU bolnica Istočno Sarajevo“, po principu „ključ u ruke“ izgrađena je savremena funkcionalno osmišljena bolnica, opremljena novom svremenom medicinskom opremom najpoznatijih svjetskih i evropskih proizvođača, čija se oprema nalazi i u Univerzitetskom kliničkom centru RS – saopšteno je iz Ministarstva povodom, kako je navedeno, dezinformacija koje je izneo Stanić.\nInteresantno je da se nije oglašavao ni Šeranićev prethodnik Dragan Bogdanić, koji je bio na funkciji ministra zdravlja za vrijeme provođenja tendera za izgradnju i opremanje bolnice “Srbija”, a komentar nisu imali ni u navedenoj zdravstvenoj ustanovi.\n– Poznato nam je šta je rečeno na toj pres konferenciji, ali mi se nećemo oglašavati. Dogovorili smo se da u ime svih nas reaguje Ministarstvo zdravlja RS, pa nema potrebe za dodatnim komentarima – rekao je za Srpskainfo portparol Bolnice Istočno Sarajevo Dalibor Bošković.\nIz Ministarstva zdravlja su poručili da je izgradnjom i opremanjem bolnice u Istočnom Sarajevu Vlada RS riješila dugogodišnji problem bolničkog rada u starim i neuslovnim zgradama i “stvorila uslove za veliki komfor za pacijente i odlične uslove za rad zdravstvenih radnika “. Da bi se to postiglo, dodaju, “uložen je veliki trud i napor izvođača radova, građevinskog nadzora, vladinih institucija i tijela, bolnice i jedinice lokalne samouprave”, kako bi sve bilo u skladu sa zakonom, procedurama i potpisanim ugovorom.\nDemantujući Stanićeve navode da je za bolnicu u Istočnom Sarajevu ugovorena i plaćena jedna, a isporučena druga, navodno jeftinija i lošija oprema, iz Ministarstva zdravlja RS poručuju da je ova bolnica opremljena “savremenom medicinskom opremom” , a slična je situacija i kad je u pitanju izgradnja, tvrde u Ministarstvu.\nKada su u pitanju stolovi za ginekološki pregled, za koje je Stanić tvrdio da su plaćeni 15.000 KM više nego što vrijedi oprema koja je u bolnicu pristigla, iz Ministarstva tvrde da je to nemoguće, navodeći da su nabavljena dva stola različitih tehničkih karakteristika, po cijenama od 7.117,75 KM, odnosno 11.399,63 KM.\n– Takođe su nabavljena dva ginekološka stola za rađaonu, po cijeni od 19.800 KM – navode u Ministarstvu i preciziraju da su svi stolovi nabavljeni po specifikacijama kakve su predviđene tenderom.


Bregu: Razvojni potencijal Zapadnog Balkana može se ostvatiti samo kroz regionalnu ekonomsku ...\nBregu: Razvojni potencijal Zapadnog Balkana može se ostvatiti samo kroz regionalnu ekonomsku …\nBeta 20. februara 2022. 19:10\nRazvojni potencijal Zapadnog Balkana može se ostvariti samo kroz regionalnu ekonomsku integraciju, rekla je generalna sekretarka Saveta za regionalnu saradnju (RCC) Majlinda Bregu.\nRegionalna ekonomska integracija nije samostalan proces i biće nepotpuna ako je ne bude pratio poziv za intenziviranje kredibilnog puta za članstvu u EU, rekla je Bregu sinoć u Minhenu na otvaranju skupa na visokom nivou „Utiranje puta za Evropsku uniju i Zapadni Balkan“, koji je organizovan zajedno sa Minhenskom bezbednosnom konferencijom.\n„Krajnje je vreme da proces pristupanja Zapadnog Balkana Evropskoj uniji bude u centru pažnje pre nego što postane prekasno. To je epicentar budućnosti ovog regiona. Evropska perspektiva je vodilja koja proces saradnje dugoročno čini korisnim za sve! Naš region nije savršen, ali želimo izvući nabolje iz njegove nesavršenosti“, rekla je Bregu.\nIstakla je da Evropska unija ima svu prednost u regionu, da je podržava 62 odsto građana Zapadnog Balkana, a ujedno je i na prvom mestu kao najveći investitor.\n„Evropska integracija Zapadnog Balkana nije samo teritorijalno već i transformativno pitanje. Svi se slažemo da proširenje nije metodološki već politički proces i da kao takav treba i ostati“, rekla je Bregu.\nOcenila je da je sada vreme za delovanje i ako se sada ne iskoristi ta prilika Zapadni Balkan rizikuje gubljenje još jedne decenije obeležene novim potencijalnim nestabilnostima.\n„Ako obrazovani i sposobni mladi ljude ne vide evropsku perspektivu kod kuće, iskoristiće postojeće mogućnosti da migriraju i bolje uslove života traže u EU“, zaključila je generalna sekretarka RCC.\nSkupu su prisustvovali visoki zvaničnici iz regiona, Evropske unije i američkog Kongresa, medju kojima i specijalni predstavnik EU za dijalog Beograda i Prištine Miroslav Lajčak i američka senatorka Džean Šahen.


kreativni pokloni Archives - Gifty Shop - Originalni Pokloni za Muškarce i Žene\nPočetna Posts tagged "kreativni pokloni"\nTag: kreativni pokloni\nGifty Pokloni za Nju\nOriginalni Pokloni za Nju\nPosted byGifty Admin / 904 / 0\nGifty pokloni za nju! Kada tražite ideje za poklone za žene, naićićete na veliki izbor. Bez obzira da li tačno znate šta želite da poklonite svojoj ženi, devojci, baki ili možda samo dobrom prijatelju, Gifty vodiči za poklone za žene uključuju nešto posebno za svaku... Continue reading\nGifty Pokloni za Njega\nOriginalni Pokloni za Njega\nPosted byGifty Admin / 862 / 0\nGifty pokloni za njega Originalni pokloni za njega. Koliko god se momci žalili na kupovinu poklona za žene, pronalaženje sjajnog poklona za muškarce može biti jednako komplikovano. Vecina muškaraca vole ili intenzivne hobije ili ništa. A takođe imaju tendenciju da ne vole promene kada su... Continue reading


OSM Televizija - Dodik: Povrijeđeni radnici su heroji\nPredsjednik Republike Srpske Milorad Dodik posjetio je danas u Bolnici "Sveti apostol Luka" u Doboju povrijeđene radnike brodske rafinerije, za koje je rekao da su heroji, jer su svojom prisebnošću spriječili veću katastrofu.\n"Veoma je bilo važno da se zavrnu ventili da ne dolazi do dotoka gasa koji bi tragediju učinio većom. Oni su žrtvovali život i zavrtali ventile. Јedan od njihovih kolega je stradao i žao mi je, moje saučešće porodici, ali to govori o njihovoj samosvijesti. Nisu se uspaničili, nisu pobjegli. Da su to uradili, tragedija bi bila mnogo veća", izjavio je Dodik novinarima.\n"Vjerujem da će se vrlo brzo utvrditi da li je havarija tehnička priča ili, ne daj bože, neka druga", rekao je Dodik i naveo da su nadležne institucije na terenu radi utvrđivanja uzroka nesreće u Rafineriji nafte Brod.\n"Sinoć je u Banjaluku doputovala delegacija, koju predvodi pomoćnik ministra energetike Ruske Federacije, i oni su danas trebali, a vjerujem da jesu, sa predsjednicom Hrvatske /Kolindom Grabar Kitarović/ razgovarati o nekim unapređenjima. Oni su opredijeljeni, a mi iz Republike Srpske smo prihvatili da gas iz Hrvatske bude doveden u rafineriju sve dok mi ne uspostavimo naš gasovod", rekao je Dodik.\nLjekar Bolnice "Sveti apostol Luka" u Doboj Zoran Blagojević rekao je da je zdravstveno stanje povrijeđenih radnika uredno, da to potvrđuju i radiološka istraživanja, te naveo da očekuje da će pacijenti biti otpušteni najkasnije sutra.\nU Bolnicu "Sveti apostol Luka" u Doboju primljeno je šest pacijenata koji su povrijeđeni u eksploziji u rafineriji u Brodu, od kojih je pet sa lakšim povredama zadržano na opservaciji, dok je jedan pušten kući.\nJoš iz iste kategorije: « Milićević: Vatrogasci nadljudskim naporima ugasili požar Dodik sa rukovodstvom Rafinerije nafte u Brodu »


Objavljeno: 17 januar 2018 . u kategoriji Republika Srpska\nElektroprivreda Republike Srpske ima ozbiljne investicione planove u ovoj godini u kojoj će uložiti gotovo 500 miliona KM u postojeće objekte i izgradnju novih, a veliku pažnju posvetiće i ekologiji, rekao je izvršni direktor za tehničke poslove ERS-a Maksim Skoko.\nSkoko je naveo da je 280 miliona KM planirano za nove objekte, među kojima su najznačajniji Hidroelektrana "Dabar", vjetropark "Hrgud", HE "Bočac dva", te investiranje u aktivnosti u vezi sa HE "Buk Bijela" i Termoelektranom "Gacko 2".\nKada je riječ o investiranju u postojeće objekte, Skoko je naveo da će značajnija sredstva biti uložena u remont TE "Gacko" koji se očekuje u aprilu, kao i u distributivnu mrežu na teritoriji Republike Srpske.\nIako ne donosi profit, velika ulaganja planirana su u ekološke sisteme, a najveća pažnja usmjerena je na TE "Ugljevik".\n"Investiranje u ekologiju je neophodno. Najveća investicija odnosi se na odsumporavanje TE "Ugljevik", nakon čega će ona steći uslove za dugotrajan rad i u potpunosti će moći da radi u skladu sa evropskim ekološkim standardima", kaže Skoko.\nGovoreći o proizvodnji u prošloj godini, Skoko je rekao da ih je loša hidrologija dovela u situaciju da u pojedinim periodima uvoze električnu energiju.\n"Nivo izvoza bio je manji od prosječnog godišnjeg i kretao se do 1.500 gigavat časova električne energije, a preuzimanje energije iz drugih sistema iznosilo je 400 gigavat časova električne energije", naveo je Skoko.\nOn je istakao dobar rad Rudnika i Termoelektrane "Gacko" u prošloj godini, navodeći da je ovaj gigant bio i najveći proizvođač električne energiju u sistemu.\n"RiTE Gacko je prednjačio u proizvodnji, a ono što karakteriše rad ovog preduzeća je veliki broj stabilnih časova na mreži - 7.700 časova", naglasio je Skoko.\nOn je ukazao i na trend smanjenja distributivnih gubitaka, što je značajno za sistem, te dodao da se očekuje da gubici i ove godine budu manji za 0,20 odsto.\nSkoko kaže da je početak godine obećavajući, da su kiše doprinijele punjenju akumulacija i dobroj proizvodnji električne energije.


Akcija dobrovoljnog davalaštva krvi na FTN - Ozonpress :: internet portal\nU okviru Bogojavljenske manifestacije, Sportski centar „Mladost“ u saradnji sa Studentskim parlamentom Fakulteta tehničkih nauka u Čačku, Zavodom za transfuziju krvi i Crvenim krstom, organizovali su akciju dobrovoljnog davalaštva krvi.\nAkcija je organizovana na FTN, a prema rečima direktora Sportskog centra Aca Jakovljevića, ovo je prva zajednička humanitarna aktivnost sa studentima FTN koja se realizuje u okviru gradske manifestacije obeležavanja Bogojavljenja Gospodnjeg. Uz zahvalnost Fakultetu za suorganizaciju u akciji dobrovoljnog davalaštva krvi u kojoj učestvuju učesnici manifestacije i studenti FTN, Jakovljević je dodao da će Sportski centar kao i do sada podržavati sportske studentske aktivnosti navodećida su sportski tereni uvek na raspolaganju studentima.\nPredsednik Studentskog parlamenta FTN Vuk Vasiljević je rekao da se akcija dobrovoljnog davalaštva krvi na FTN organizuje dva puta godišnje i da su prema broju davalaca iz jedne organizacije studenti FTN među najbrojnima.\nU akciji su pored studenata učestvovali i plivači koji su se takmičili za časni krst.\nNa obali Zapadne Morave učestvovao je rekordni broj takmičara, njih 91, među kojima je bilo studenata Fakulteta. Litije predvođene konjanicima, pripadnicima vazduhoplovne jedinice iz Lađevaca, sveštenstvom, zajedno sa građanima Čačka podržali su hrabre momke koji su zaplivali u ledenoj Moravi.\nlara 22/01/2016 u 20:25 Odgovorite\nBravo studenti vi ste jedna od retkih svetlih tačaka ovog našeg grada


"Domaći lideri moraju sami donijeti odluke i formirati vlast" - Klix.ba\nJames Steinberg "Domaći lideri moraju sami donijeti odluke i formirati vlast"\n"Domaći lideri moraju sami donijeti odluke i formirati vlast"\n26.2.2011. u 09:26\nZamjenik državnog sekretara SAD James Steinberg poručio je da Washington nema konkretan plan ili prijedlog u vezi sa formiranjem vlasti u BiH nego da odluke moraju da donesu sami lideri u BiH i naveo da je pitanje državne imovine nešto što treba uraditi političkim pregovorim, a ne unilateralnim aktivnostima.\nSteinberg je naveo da su SAD zabrinute zbog situacije u BiH i neformiranja vlasti i da nisu zadovoljne trenutnim ćorsokakom.\nOn je u zajedničkom intervjuu za novinske agencije u BiH - Srnu, Fenu i Onasu - istakao da je došao u BiH u veoma važnom političkom trenutku da jasno kaže da su SAD i dalje veoma angažovane, da podržavaju težnje građana i da naglasi važnost koju pridaju napretku kada je riječ o formiranju vlasti i u Federaciji BiH /FBiH/ i na nivou BiH, te da se nada da njegova posjeta na neki način može da pomogne da cijeli proces bude unaprijeđen.\n"Vjerujemo da postoji odgovornost političkih lidera prema građanima BiH da pokažu fleksibilnost i donesu odluke koje trebaju da donesu da bi došli do početka i da bi bilo moguće da se suočavaju sa pravim izazovima sa kojima se suočava BiH, kao što su otvaranje novih radnih mjesta, bolje obrazovanje i napredak i integracije u NATO i evropske strukture", rekao je Steinberg.\nPrema njegovom mišljenju, formiranje vlasti nije kraj puta nego neophodan korak da bi se nastavilo dalje.\n"Podstakao sam sve lidere sa kojima sam se danas sastao da to imaju na umu, posebno u svjetlu rokova, a posebno onog do kraja marta do kada treba da bude usvojen budžet FBiH. Nadamo da će ljudi shvatiti da ono što sada izgleda da su velike razlike može izgledati da su mala pitanja kada jednom budu donesene odluke", naglasio je Steinberg.\nOn je istakao da je veoma važno da svi lideri imaju odgovornost kao javni službenici prema građanima da idu dalje i rješavaju njihove probleme.\n"Imamo velika očekivanja od političkih lidera da će odgovoriti izazovu i da će donijeti odluke koje moraju da donesu da idu dalje. Mislim da shvataju naš stav da se konkretne odluke moraju donijeti u BiH od njenih lidera i da budu donesene na vrijeme."\nNa pitanje da li je problem u neformiranju vlasti "hrvatsko pitanje" i konstataciju da se sastao sa liderima dva HDZ-a, ali ne i liderima drugih hrvatskih stranaka, Steinberg je odgovorio da je pokušao da se sastane sa predstavnicima većih stranaka, što ne znači da ne poštuje sve stranke u ovom procesu.\n"Mi nismo ovdje da donosimo procjene o pojedinačnim strankama, nego da podstaknemo sve da pokažu fleksibilnmost i spremnost da nađu zajedničko tlo i na građanima BiH jeste da sami procjene koji su lideri pokazali predanost dugoročnim interesima građana", rekao je Steinberg.\nKada je riječ o statusu OHR-a, on je ponovio da SAD smatraju da postoji odgovornost i uloga za visokog predstavnika dok ne bude ispunjeno pet uslova i dva cilja.\n"Zato smatramo da je formiranje vlasti važno, jer ti zadaci ne mogu biti urađeni bez formiranja vlasti", naveo je Steinberg.\nOn je istakao da su prisustvo i angažman SAD u BiH jaki i na visokom nivou i da se ogledaju kroz ambasadora i reflektuju posjetama državnog sekretara SAD Hillary Clinton, kao i njegovim posjetama.\nNa pitanje novinara Fene zašto nije uslijedilo reagovanje međunarodne zajednice na odluke Republike Srpske o državnoj imovini, on je odgovorio da nije došao da bude pravni stručnjak za BiH.\n"Ostavljam visokom predstavniku da donosi procjene kako će da odgovori na najnovija događanja", pojasnio je Steinberg i cijenio da je pitanje državne imovine - pitanje koje je važan dio izgradnje pozitivnog procesa i nešto što treba uraditi političkim pregovorima, a ne unilateralnim aktivnostima.\n"To je posebno važno kada je riječ o vojnoj imovini, jer je to važno za dalji napredak ka članstvu u NATO. Pitanje državne imovine veoma je važno i treba ga riješiti na način koji će da pomogne da se ljudi ujedine oko toga i da u obzir budu uzeti interesi i stavovi svih građana i svi politički interesi u BiH", naglasio je Steinberg.\nNa pitanje postoji li strahovanje da bi se dešavanja iz zemalja na sjeveru Afrike mogla da prenesu i na ova područja, on je rekao da vjeruje da građani BiH shvataju da imaju otvoreni demokratski sistem što se u mnogome razlikuje od situacije sa kojom se suočavaju mnoge zemlje na sjeveru Afrike.\n"Očekujemo da će lideri u BiH ispuniti odgovornosti demokratskog liderstva i da će nastaviti sa demokratskim poslom", naglasio je Steinberg.


Lokalnim samoupravama prezentovani su različiti modeli finansiranja projekata, a bila je to prilika i za direktan kontakt sa domaćim i stranim investitorima.\n- Ovogodišnja manifestacija napravila je kvalitativni iskorak u odnosu na prethodne, kako po aktuelnosti tema, tako i po broju ljudi iz struke, rekla je Ana Bovan, predsednik CEDEF-a. Po njenim rečima, svi dogovoreni poslovi i uspešni skupovi, direktna su posledica odlične pripreme samih učesnika, koji su na Novosadskom sajmu praktično završavali ono što su unapred dogovorili.\nPored eksperata iz naše zemlje na stručniom skupovima, panelima i konferencijama su govorili i stručnjaci iz Austrije, Nemačke, Italije, Češke, Republike Srpske, Crne Gore, SAD.\nMeđunarodni dani energetike i investicija organizovani su u saradnji sa Pokrajinskim sekretarijatom za energetiku, građevinarstvo i saobraćaj i Centralno evropskim forumom za razvoj CEDEF-om, gradovima Novim Sadom i Zrenjaninom, koji su ove godine Grad partner i Grad prijatelj Dana energetike i investicija.\nStrateški partner je Generali osiguranje Srbija.


VELIKO INTERESOVANJE PRIVREDNIKA ZA UČEŠĆE U PROJEKTU ,,100 NAJVEĆIH U CRNOJ GORI" - 100 najvećih u Crnoj Gori\nVELIKO INTERESOVANJE PRIVREDNIKA ZA UČEŠĆE U PROJEKTU ,,100 NAJVEĆIH U CRNOJ GORI”\nNedavno pokrenut projekat ,,100 najvećih u Crnoj Gori” u okviru koga će biti rangirana velika, srednja, mala i mikro preduzeća, po prihodima, broju zaposlenih i dobiti, izazvao je veliko interesovanje poslovne javnosti u Crnoj Gori. Projekat koji se sprovodi kroz partnerstvo BI Consultinga, Ministarstva finansija i Ministarstva ekonomije i uz pokroviteljstvo Societe Generale banke Montenegro, ima za cilj promociju pozitivne crnogorske privredne prakse i poslovnog ambijenta i sastoji se iz tri cjeline. Prva je podizanje kulture urednog finansijskog izvještavanja kroz višemjesečnu promotivnu kampanju, druga je rangiranje kompanija po ostvarenim rezultatima, na bazi jasno definisanih kriterijuma, koje će biti objavljeno u specijalnom godišnjem izdanju ,,Poslovne novine – 100 najvećih u Crnoj Gori”. Projekat će biti zaokružen dodjelom priznanja prvorangiranima u svim kategorijama na svečanosti koja će se održati 30. maja u hotelu Hilton Podgorica.\nZa potrebe projekta ,,100 najvećih u Crnoj Gori”, provajder bonitetnih informacija ,,BI Consulting” uradio je analizu zvanično predatih finansijskih izvještaja privrednih subjekata koja posluju u Crnoj Gori u 2016. godini. Prema toj analizi, koja nije uključivala subjekte iz finansijskih djelatnosti i oblasti osiguranja, u Crnoj Gori poslovalo je 18.203 mikro preduzeća, 1.323 malih, 175 srednjih i 35 velikih preduzeća. Kriterijumi koji su primjenjeni za klasifikaciju preduzeća na mikro, mala, srednja i velika definisani su važećim Zakonom o računovodstvu.\n„U navedenom periodu 1059 preduzeća ostvarilo je godišnje prihode veće od milion eura, 8810 svih preduzeća ostvarilo je profit, dok 287 preduzeća koja su uredno vodila i predala bilanse, ima više od 50 zaposlenih“, ističu iz BI Consultinga.\nOsnovni preduslov da bi preduzeće bilo rangirano u okviru projekta ,,100 najvećih u Crnoj Gori“ jesu uredno predati i tačni finansijski izvještaji. Kategorija u koju će se preduzeće svrstati, direktno zavisi od šifre djelatnosti za koju je preduzeće registrovano.\nIako je projekat pokrenut prije nekoliko dana, interesovanje poslovne javnosti vezano za uslove rangiranja i uključivanja u sam projekat je značajno. Precizni uslovi neophodni da bi preduzeće bilo rangirano dostupni su na zvaničnom sajtu projekta: www.100najvecih.me


Kuburovićeva i De Raho o značaju neposredne saradnje - Izazov\nKuburovićeva i De Raho o značaju neposredne saradnje\nRadio-televizija Srbije 14. juna 2018. 21:52\nMinistarka pravde je istakla da je saradnja između ministarstava pravde Srbije i Italije na izuzetnom nivou, saopšteno je iz njenog kabineta.\nNela Kuburović je podsetila da je prošle godine Ministarstvo pravde Srbije potpisalo Memorandum o saradnji sa Finansijskom policijom Italije na osnovu kojeg će tužioci i policijski službenici ići na obuku u Italiju u cilju unapređenja znanja u oblasti borbe protiv organizovanog kriminala i korupcije.\nKuburovićeva i De Rahu su istakli da je vrlo značajna neposredna saradnja koja postoji između tužilaštava Srbije i Italije, kao i da zajednički istražni timovi ostvaruju odlične rezultate u borbi protiv organizovanog kriminala.\nDe Raho je naglasio da je brza i direktna razmena informacija od velike važnosti za efikasnu borbu protiv transnacionalnog kriminala, koji ugrožava privredu i stabilnost svake države.\nKuburovićeva je podsetila da je od 1. marta ove godine počela primena novog Zakona o organizaciji i nadležnosti državnih organa u suzbijanju organizovanog kriminala, terorizma i korupcije, koji je dodatno ojačao kapacitete Tužilaštva za organizovani kriminal i omogućio uspostavljanje četiri regionalna centra za borbu protiv korupcije u Srbiji.\nOna je ukazala da novi zakon tužiocima daje mogućnost formiranja udarnih timova, i znatno unapređuje koordinaciju i razmenu podataka između nadležnih državnih organa.\nPored toga, Kuburovićeva je ukazala da će se uskoro u proceduri usvajanja naći i novi zakoni o Agenciji za borbu protiv korupcije i lobiranju.\nSastanku su prisustvovali tužilac za organizovani kriminal Srbije Mladen Nenadić, ambasador Italije u Srbiji Karlo Lo Kašo, kao i šef Misije OEBS-a u Srbiji Andrea Oricio.\nSentandreja: Otvoren muzej eparhije budimske SPC, najveći srpski muzej van Srbije…\nU Crnoj Gori i trojica čine crkvu\nSERIJA ZEMLjOTRESA ZAPANjILA NAUČNIKE: Rešenje misterije pronađeno…\nIZUZETAN PRONALAZAK U RIMU: Arheolozi pronašli kip Dionisa? (VIDEO)\nSentandreja: Otvoren muzej eparhije budimske SPC, najveći srpski muzej…


Nikola Rokvić vodi devojku na Havaje : Crveni tepih\nNikola Rokvić vodi devojku na Havaje\nPostavljeno 19 Aug 2011\nNikola Rokvić odlučio je da sa devojkom Bojanom Barović provede godišnjicu veze na Havajima, gde će je možda i veriti!\nPrvu godišnjicu ljubavi Nikola Rokvić i manekenka Bojana Barović proslaviće na Havajima! Folk pevač priprema niz iznenađenja za svoju voljenu na proslavi godišnjice, među kojima je i verenički prsten!\n- Nikola je tajnovit u poslednje vreme, ali nagovestio je da će Bojanu veoma iznenaditi. Verujemo da će je na Havajima zaprositi, kaže anonimni izvor, a prenosi Press.\nNe sluteći šta joj se sprema, Bojana se prijateljima na “Fejsbuku” pohvalila:\n- Havaji za godišnjicu… Nije loše iznenađenje!\nPevač i manekenka zaljubili su se prošlog leta u divljini Filipina, gde su snimali rijaliti “Survajver”, a zajednički život započeli su pre tri meseca, u stanu koji je Nikola za njih dvoje kupio na Novom Beogradu.


Stipendije državne korporacije Rosatom, Rusija\nRuska državna korporacija Rosatom u saradnji sa Kabinetom ministra za inovacije i tehnološki razvoj u Vladi Republike Srbije dodeljuje stipendije za sve zainteresovane studente iz Srbije koji bi želeli da nastave svoje školovanje u Rusiji.\nStipendije se odnose na oblast primene nuklearnih tehnologija u mirnodopske svrhe i dodeljuju se za osnovne, master i doktorske studije.\nProgram je namenjen studentima prirodnih i tehničkih struka, koji će prilikom izbora studijskog programa dobiti korisne sugestije od strane državne korporacije Rosatom, kao i Kabineta ministra.\nSve potrebne informacije u vezi sa prijavom mogu se naći ovde i ovde.\nTakođe, potrebno je da se paralelno sa prijavljivanjem na način koji je opisan na sajtu, zainteresovani kandidati obrate Kabinetu ministra za inovacije i tehnološki razvoj na mejl: nevena.boskovic@mbpi.gov.rs.


Pritvor do 30 dana za direktorku negotinskog Doma za stare: Tu je preminulo 6 osoba, a zaraženo 53 - Telegraf.rs\n21/05/20 | 16:41 ≫ 16:45\nB. P, direktorka doma "Radost" u kom su se koronom zarazile 53 osobe, a preminulo šest, tereti se da je počinila teško delo protiv zdravlja ljudi u vezi sa krivičnim delom prenošenje zarazne bolesti\nViši sud u Negotinu na predlog Višeg javnog tužilaštva odredio je, nakon saslušanja, pritvor u trajanju do 30 dana za B. P. (31), direktorku Doma za stare "Radost" u Negotinu, piše ngportal.\nB. P, direktorka Doma za stare "Radost" u Negotinu u kojem su se virusom korona zarazile 53 osobe, a preminulo šest, tereti se da je počinila krivično delo teško delo protiv zdravlja ljudi u vezi sa krivičnim delom prenošenje zarazne bolesti, za koje je zaprećena kazna od pet do 12 godina zatvora.\nNisu primani novi korisnici\nOna je, saznajemo, na saslušanju negirala da je u periodu od 22. marta do 4. aprila primljeno novih desetoro korisnika, uprkos vanrednom stanju i naredbi kojom su oni pre ulaska u ustanovu socijalne zaštite morali da budu testirani na prisustvo virusa korona, već je rekla da su ti ljudi primljeni ranije, ali da nisu uvedeni u zvanične protokole doma, što, ističu u Višem javnom tužilaštvu navodi i na “nepravilnosti nekog drugog lica”.\nDom je trenutno zatvoren, Foto: Tanjug/Zoran Žestić\nTajna na zadnjem spratu doma\nIstraga je, naime, pokazala da o prisustvu ovih desetoro ljudi na zadnjem spratu doma, čiji je boravak zatajen i prilikom dolaska epidemiologa i medicinskih radnika da testiraju zaposlene i štićenike, nema zvaničnih zapisa.\nU ugovorima o pružanju usluga smeštaja nema potpisa odgovornih lica i korisnika, nema pomena o njima u zdravstvenom protokolu, a vode se jedino u matičnoj knjizi socijalnog radnika.\nMinistarstvo za rad, zapošljavanje, boračka i socijalna pitanja donelo je rešenje o zatvaranju doma, a kako ističu biće doneto i rešenje o suspenziji licence. Trenutno su korisnici ovog doma, njih 36, smešteni na grudnom, neurologiji i internom odeljenju negotinske bolnice gde čekaju drugi negativan test na kovid-19.\nVideo: Uprava doma za stare u Negotinu tvrdi: Ministarstvo nam nije dalo naređenje nego preporuku\nDetalji ranjavanja u Opovu: Došao da vidi decu, stric žene ga upucao sa dva hica u stomak i noge\nPredložen pritvor od 30 dana za Tijanu Ajfon: Traže i njenu hitnu zdravstvenu proveru


GANIĆ: VLADA ZDK JE BILA NA VISINI ZADATKA, POSEBNO ZA VRIJEME PANDEMIJE\nNalazite se:Vijesti|GANIĆ: VLADA ZDK JE BILA NA VISINI ZADATKA, POSEBNO ZA VRIJEME PANDEMIJE\nSkupština Zeničko-dobojskog kantona na sjednici koja je zakazana za utorak, 24. novembra, izjasnit će se o ostavci koju je prije dva dana podnio premijer Mirza Ganić, nakon što je na Lokalnim izborima izabran za gradonačelnika Visokog. Ganić je rekao da Ustav ZDK i Zakon o Vladi ZDK propisuje jasne procedure za ovakve situacije.\n- Poslije toga meni prestaje mandat, a po proceduri koja je propisana, Skupština će donijeti odluku da se riješi na način da neko od ministara preuzme poziciju premijera po ovlaštenju, kako bi Vlada mogla nesmetano mogla da funkcioniše do izbora novog premijera - rekao je premijer u ostavci Ganić.\nOsvrnuvši se na rad Vlade koja je imenovana u martu 2019. godine, ocijenio je da je Vlada bila na visini zadatka te da je zadovoljan napravljenim iskoracima u svim oblastima, a posebno u doba pandemije koronavirusa.\n- ZDK je pokazao da se može organizovati, da poštuje struku, da smo osigurali sve što je traženo od sektora zdravstva i da smo dobro upravljali procesima. Ja se nadam da će u narednom periodu ko god bude premijer nastaviti istim stopama, jer smo napravili jedan dobar, prije svega prijateljski odnos sa svim ministrima, a i građani su bili na prvom mjestu - rekao je Ganić.\nNaglasio je da je Vlada osigurala značajna sredstva za pomoć privredi, subvenciju plata zaposlenih, kao i jačanje konkurentnosti preduzeća. Također, izdvojeno je 3,5 miliona KM podsticaja za poljoprivredu, što je posebno značajno za osiguranje radnih mjesta u ovom sektoru.\n- Mislim da smo dobro odgovorili zadatku, a tome svjedoči i podrška različitih političkih predstavnika koji su potvrdili da je ZDK zaista bio jedan od najorganizovanijih kantona u svim segmentima i da smo ono što smo obećali realizovali i isplatili - rekao je Ganić.\nPredsjedavajući Skupštine ZDK Ćazim Huskić potvrdio je da je jučer održana sjednica Kolegija Skupštine, a potom i sjednica Komisije za izbor i imenovanja, na kojoj je usaglašeno da se u prijedlogu za razrješenje premijera, koji će biti dostavljen Skupštini, koja će održati prvu online sjednicu, posebnim članom definiše da se razrješenje odnosi isključivo na premijera, a ne i na ostale članove Vlade.\nPS KAKANJ DOBILA TRI NOVA POLICIJSKA VOZILA\nUDRUŽENJE OGNJIŠTE RAKOVAČKO ZAHVALILO SE VLADI ZDK NA OBNOVI PUTA JABLANICA-GORNJI RAKOVAC\nVLADA ZDK IZRAZILA SAUČEŠĆE POVODOM SMRTI AHMETA KEMALA BAYSAKA\nPREMIJER BAŠIĆ I PREDSJEDAVAJUĆI HUSKIĆ UPUTILI ČESTITKU ZA PRAVOSLAVNI BOŽIĆ\nViše iz kategorije: « EPIDEMIOLOŠKA SITUACIJA NEPOVOLJNA, U KBZ-U HOSPITALIZIRANO 105 OBOLJELIH OD KORONAVIRUSA\tPOTPISAN SPORAZUM O RAZUMIJEVANJU ZA PROJEKAT ENERGETSKE EFIKASNOSTI U 28 ŠKOLA U ZDK »